title: Mikojan-Gurevitš MiG-9

text: Ensimmäinen koelento tapahtui I-300-prototyypillä 24. huhtikuuta 1946. Konetyypissä käytettiin kahta RD-20-suihkumoottoria, joiden suihkuputket oli sijoitettu ohjaamon taakse rungon alapuolelle. Tämä aiheutti huolta siitä, kestäisikö pyrstö moottorista purkautuvia kuumia kaasuja. Tämän takia koneeseen asennettiin myöhemmin lämpösuojakilpi koko pyrstön alapuolen matkalle. Tuotantoversion aseistuksena oli yleensä yksi NL-37-tykki, joka oli sijoitettu moottorin imuilma-aukon keskilaipioon. Lisäksi imuilmanottoaukon alapuolella oli kaksi Nudelman-Suranov NS-23 -tykkiä.


title: Melonta kesäolympialaisissa 1964

text: Vuoden 1964 kesäolympialaisten melonta järjestettiin 20. – 22. lokakuuta 1964 Sagamilla, Sagamiharassa, Japanissa. Tämä oli kuudes kerta kun laji oli mukana olympialaisten ohjelmassa virallisena lajina. Mukana oli 145 osanottajaa 22 eri maasta. Tapahtumia oli seitsemän.


title: Harrinjärvi

text: Harrinjärvi on Kauhajoen keskiosassa sijaitseva järvi. Järvi sijaitsee Harrinnevan vieressä, pohjoisessa sijaitsevan Heikkilänkylän ja etelässä sijaitsevan Möykkykylän välillä, paikallistien 17075 (Harrintie) varrella.


title: Harrinjärvi

text: Harrinjärvi kuuluu Päntäneenjoen valuma-alueeseen ja Kokemäenjoen–Saaristomeren–Selkämeren vesienhoitoalueeseen.


title: Kolme kauheaa toivetta

text: Kolme kauheaa toivetta () on R. L. Stinen kirjoittama "Goosebumps"-kirjasarjan 12. osa. Kirja ilmestyi suomeksi Marja Helanen-Ahtolan kääntämänä, Sanoma Mazines Finland oyn julkaisemana 25. huhtikuuta 2008.


title: Kolme kauheaa toivetta

text: Samantha Byrd on 12-vuotias koripalloa harrastava tyttö, jota luokan suosituin tyttö Judith jatkuvasti härnää.


title: Kolme kauheaa toivetta

text: Eräänä sateisena iltapäivänä koripalloharjoitusten jälkeen Samantha törmää Clarissa-nimiseen vanhaan naiseen, joka on eksynyt. Samantha auttaa naista, ja saa palkkioksi kolme toivetta. Samantha on skeptinen, mutta päättää toivoa olevansa koulujoukkueensa paras koripallonpelaaja. Seuraavana päivänä koripallopelin aikana muut tytöt sairastuvat yhtäkkiä. Samantha käy Judithin luona, mutta tyttö vain syyttää häntä noituudesta. Samantha suuttuu ja toivoo vahingossa toisen kerran, että Judith katoaisi.


title: Kolme kauheaa toivetta

text: Seuraavana aamuna herätessään Samantha huomaa olevansa maailman ainut ihminen: kotona, koulussa tai kaduilla ei ole ketään. Harhailtuaan jonkin aikaa Samantha kohtaa Clarissan, joka pyytää anteeksi pieleen mennyttä loitsuaan. Clarissa ehdottaa toisen toiveen perumista, jolloin Samanthalla olisi vielä yksi toive. Näin tapahtuu ja Samantha toivoo, että kaikki olisi muuten samoin kuin aina ennenkin, mutta Judith olisi nyt hänen paras ystävänsä.


title: Kolme kauheaa toivetta

text: Samantha huomaa pian, että Judithilla on toiveen myötä pakkomielle Samanthasta. Samantha yrittää päästä eroon Judithista ja saapuu taas Clarissan luokse. Clarissa säälii Samanthaa ja antaa hänelle neljännen toiveen: Samantha toivoo, ettei olisi ikinä kohdannut Clarissaa, vaan Judith hänen sijastaan. Toive toteutuu ja Judithista tulee Clarissan ystävä. Samanthan kävellessä pois hän kuulee Judithin huutavan "Lennä pois, Byrd!" ja Samantha, joka nyt on musta varis, tekee juuri niin.


title: Kolme kauheaa toivetta

text:
Kirjan protagonisti joka harrastaa koripalloa koulunsa joukkueessa. Hänellä on vanhempi veli sekä koira.
Tyttö Samanthan luokalta, joka myös harrastaa koripalloa koulunsa joukkueessa. Judith on luokan suosituin tyttö, ja hän kiusaa Samanthaa jatkuvasti sanomalla esimerkiksi "Lennä pois, Byrd".
Vanha eksynyt nainen, joka lupaa toteuttaa Samanthan kolme toivomusta.


title: Hilde Lauer

text: Hilde Lauer (s. 24. maaliskuuta 1943 Orţişoara) on romanialainen entinen meloja ja olympiamitalisti. Hän voitti Tokion olympialaisissa 1964 kaksi mitalia, hopeaa 500 metrin kajakkiyksikkökilpailussa ja pronssia saman matkan kajakkikaksikoissa.


title: 2486 Metsähovi

text: 2486 Metsähovi on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä Metsähovin observatorioalueen mukaan. Asteroidin pyörähdysaika on noin 4,45 tuntia ja sillä tiedetään olevan oma kuu. Ennen nimeämistään pikkuplaneetta tunnettiin tunnuksella 1939 FY. Koska Metsähovin absoluuttinen magnitudi (H) on 12,4, sen läpimitta on todennäköisesti kahdeksan ja yhdeksäntoista kilometrin välillä.


title: Kidulthood

text: Kidulthood ("Kidulhood", joskus "KiDULTHoOD") on Menhaj Hudan ohjaama brittiläinen draamaelokuva vuodelta 2006. Elokuva kertoo lontoolaisista nuorista, jotka joutuvat hankaluuksiin huumeiden, seksin, rikoksien ja väkivallan takia.


title: Miramas

text: Miramas on kunta Bouches-du-Rhônen departementissa Ranskassa. Kunnassa asui 23 800 ihmistä vuonna 2005 ja sen pinta-ala on 25,74 neliökilometriä. Miramasin pormestarina toimii sosialistisen puolueen Frédéric Vigouroux.


title: Miramas

text: Miramasin lähellä sijaitsee Miramasin autorata, jolla ajettiin Ranskan Grand Prix vuonna 1926. Nykyisin rata toimii BMW:n testiratana.


title: Mitä Jussi Halla-aho tarkoittaa?

text: Mitä Jussi Halla-aho tarkoittaa? on vuonna 2010 ilmestynyt Ville Hytösen toimittama Savukeitaan kustantama kirjoituskokoelma. Kirjassa yhdeksän kirjoittajaa pohtii Jussi Halla-ahon tekstejä ja väitteitä, vaikuttimia, kieltä ja häntä viestinten ilmiönä. Kirjoittajat ovat Arja Alho, Jukka Hankamäki, Timo Hännikäinen, Jukka Mallinen, Husein Muhammed, Katja Kettu, Jussi K. Niemelä, Sirpa Pietikäinen ja Mike Pohjola.


title: Mitä Jussi Halla-aho tarkoittaa?

text: Ville Hytösen kirjoittaa esipuheessaan, että vierasviha on nousussa koko Euroopan alueella. Internetiin kirjoittavat monet ”nuoret vihaiset miehet” jotka kokevat pelkoa ja epävarmuutta. ”Voimakkaimmin ja väkivaltaisimmin” heistä kirjoittaa Hytösen mukaan Jussi Halla-aho. Hytösen mukaan Halla-aho käyttää taitavasti hyväkseen herravihaa ja vieraudenpelkoa. Hän käyttää äärimmäisen hyökkääviä ilmaisuja ja populistista retoriikkaa ja esittää yhteiskunnallisia ongelmat henkilöityinä. Blogissa ja Homma-palstalla käytetään uuskieltä, joka antaa verkkokirjoittajalle marttyyrin suojaviitan.


title: Mitä Jussi Halla-aho tarkoittaa?

text: Arja Alhon mukaan Halla-aho ammentaa ihmisten luontaisesta epäluulosta tuntematonta kohtaan. ”Halla-aho yleistää, pelottelee ja esittää vääriä väitteitä koska hän tietää, että pelolla hallitseminen on helppoa. Halla-aho tavoittelee siis valtaa.” Alho kirjoittaa, että esimerkiksi Somaliassa elävien ihmisten henki ja turvallisuus ovat uhattuna ja että normaaleja ihmisarvoisen elämisen edellytyksiä ei maassa juuri ole. Alho kysyy, miten Halla-aho pystyisi elämään näissä olosuhteissa, kun tämän ”turvallisuus järkkyy jo erilaisten ihmisten näkemisestä”. Halla-ahon väitteille ulkomaalaisten erityisestä rikollisuudesta Alho ei ole löytänyt tukea. Alho kirjoittaa suomalaisessa yhteiskunnassa olevan paljon ongelmia, kuten kasvavat tulo- ja terveyserot ja työttömyys. ”Halla-aho ratkaisee yhteiskuntamme ongelmat eristämällä ne vieraisiin”.


title: Mitä Jussi Halla-aho tarkoittaa?

text: Pohjola käsittelee erästä Halla-ahon blogikirjoitusta. Pohjolan mukaan siinä on esillä kirjoittajalle tyypillinen tyylikeino, niin sanottu olkinukkeargumentointi. Halla-aho esittää tietystä asiakysymyksestä oman versionsa, jota kukaan ei ole esittänyt. Siksi se on helpompi näennäisesti kumota. Pohjolan mukaan Halla-ahon tarjoamat tosiasiaväitteet ovat usein yleistyksien, vääristelyiden ja oikeiden tilastojen sekoituksia. Varsin tyypillistä Halla-ahon teksteille on, että niissä ”vääristellään, kärjistetään, provosoidaan, vittuillaan, vitsaillaan, agitoidaan”. Halla-aho kysyy, onko suomalaisilla esimerkiksi kehitysavun kautta ”velvollisuus ratkaista ongelmia, joita eivät ole olleet aiheuttamassa”? Pohjolan mukaan tähän kiteytyy yksi maahanmuuttokriittisyyden suurista loogisista virheistä. Suomalaiset kurjistavat kehitysmaiden oloja ostamalla orjatyövoimalla diktatuureissa tehtyjä tuotteita. Maahanmuuttajien syyllistäminen ei ole järkevää vaan rasistista, vaikka se tuottaisikin suosiota ”kouluttamattomien kansanjoukkojen manipuloijille”.


title: Mitä Jussi Halla-aho tarkoittaa?

text: Mike Pohjola kirjoittaa Homma-keskustelupalstalla olevan satoja viestiketjuja, joissa esimerkiksi arvostellaan maahanmuuttomyönteiseksi koettua julkista puheenvuoroa. Kannan esittänyttä henkilöä haukutaan ja oman puolen edustajiksi koettuja kehutaan. Monet palstan jäsenet kokevat vastustajikseen ”hyysäävät kukkahattutädit” sekä ”vihervasemmistolaiset stalinistit”. Pohjolan mukaan myös Halla-aho käyttää stalinistisyytöksiä esimerkiksi vastustaessaan koulujen kasvisruokapäivää. ”Ulkopuolisen on joskus vaikea hahmottaa, miksi Halla-aho aina vertaa kasvissyöjiä juuri Staliniin eikä koskaan esimerkiksi Hitleriin, joka kuitenkin oli kasvissyöjä.” Pohjolan mukaan foorumilla ajatellaan mielellään, että heidän käsityksenä pohjautuvat järkeen ja vastustajien tunteisiin. Pohjola ihmettelee, miksi siis maahanmuuttajista puhutaan usein hyvin kielteisillä käsitteillä. Kun Hommafoorumilla on käsitelty Halla-ahon kirjoituksia, useat viesteistä ovat ”ylistävää päännyökyttelyä”. Mukana on kuitenkin kriittisiä kantoja esittäviä keskustelijoita. Esimerkiksi Homma ry:n puheenjohtaja kirjoittaa, ettei pidä eräästä Halla-ahon tekstistä, joka on tyyliltään raaka ja itse sanoman kannalta epäolennainen. Pohjolan mukaan Halla-aho vastaa tähän tyypillisellä ristiriitaisella tyylillään, jossa ei lopulta otakaan vastuuta sanomisistaan.


title: Mitä Jussi Halla-aho tarkoittaa?

text: Timo Hännikäinen kertoo äänestäneensä yhden asian poliitikoksi mieltämäänsä Halla-ahoa vastalauseena. Maahanmuutosta käydyssä keskustelussa on oltu hyväuskoisia, vaiettu asioista ja valehdeltu. Vahvimmin tässä on ollut asialla lukeneisto, joka on sulkenut silmänsä sananvapauden kaventamiselta. Vielä Salman Rushdien tapauksessa monet tuomitsivat fundamentalismin ja tukivat kirjailijaa. Toisin oli Muhammed-pilapiirrosjupakan kohdalla vuonna 2005. Hännikäisen mukaan tuolloin haluttiin välittää viesti, että islamin arvosteleminen ei ole sallittua. Halla-ahon tapauksessa Suomen PEN toimi ”poliittisen islamin viidentenä kolonnana”.


title: Mitä Jussi Halla-aho tarkoittaa?

text: Hännikäinen toteaa olevansa islamofobi, joka tuntee vastenmielisyyttä islamia kohtaan ja pelkää sen vaikutusta. Hännikäisen mukaan monikulttuurisuus ei toimi käytännössä. Hänen mukaansa suurin osa ihmisistä haluaa elää ympäristössä, jossa enemmistöllä on sama kieli, ihonväri, historia ja tapakulttuuri kuin itsellä. Monikulttuurisuus johtaa ennakkoluuloihin, jännitteisiin, eristäytymiseen ja väkivaltaan. Sen sijaan kansallisvaltiossa on olemassa samastumisen ja yhteisvastuun perusta. Kiistoissa voittaja on häikäilemättömintä valtapolitiikkaa harjoittava yhteisö kuten islam. Hännikäisen mukaan maltillinenkin islam on ristiriidassa länsimaisen sananvapauden, kirkon ja valtion eron ja naisten oikeuksien suhteen. Hännikäisen mukaan Suomi ”rypee itseinhon ja alemmuuden tunnoissa” ja kansallinen ylpeys on kadonnut.


title: Mitä Jussi Halla-aho tarkoittaa?

text: Hännikäisen mukaan nykyisin kantaväestöä vaaditaan sopeutumaan maahanmuuttajien tapoihin ja monikulttuurisuutta pidetään itsessään myönteisenä ilmiönä. Hännikäisen mukaan maahanmuuttoa on rajoitettava ja siirtolaisia vaadittava sulautumaan suomalaiseen yhteiskuntaan. Hännikäinen myöntää, että ”halla-aholaisuudella” on ääri-ilmiönsä, jossa ”oikeat rasistit ja muut luonnehäiriöiset yksilöt” ilmaisee itseään tappouhkauksilla ja muilla häirikköviesteillä. Heidät tulee pitää omista riveistä loitolla.


title: Mitä Jussi Halla-aho tarkoittaa?

text: Jukka Mallinen muistuttaa, kuinka 1900-luvun alussa eurooppalaiset konservatiivit puhuivat ”keltaisesta vaarasta” kuten nykyisin ennustetaan länsimaiden tuhoa Mallisen mukaan Halla-aho näkee todelliset kulttuurit kliseinä ja kaventaa myös länsimaisen kulttuurin rotupuhtaaksi ihanteeksi. Tavoitteena on levittää hysteriaa demonisoinnin keinoin. Mallisen mukaan Halla-ahon tai Timo Vihavaisen käsitys kulttuureista on kuin suoraan 1930-luvun äärioikeistolta. Identiteettipolitiikka tarvitsee vastakkainasettelua. Kulttuurisessa rasismissa ”erilaisia ihmisryhmiä voidaan sulkea yhä romanttisemmin perustein joidenkin keinotekoisten rajojen ulkopuolelle”.


title: Mitä Jussi Halla-aho tarkoittaa?

text: Sirpa Pietikäinen kirjoittaa ihmisille ominaisesta stereotypioinnista ja laumakäyttäytymisestä muiden ihmisten kustannuksella. Pelon ja uhkakuvien kautta on helppo tehdä politiikkaa. Tietoisella toiseuden rakentamisella voidaan rapauttaa yhteiskunnan luottamuspääomaa. Toisaalta voidaan myös tehdä valinta, että luottamuspääomaa kasvatetaan. Pietikäisen mukaan maahanmuutto ei ole valtaosalle ihmisistä asia, joka on heille arjessa tärkeä. Siitä puhutaan siksi, että siihen on helppo ottaa kantaa. Työttömyyden kaltaisesta ilmiöstä taas on vaikeampi rakentaa vastakkainasetteluun perustuvaa keskustelua eikä sitä ole helppo hahmottaa.


title: Mitä Jussi Halla-aho tarkoittaa?

text: Husein Muhammedin mukaan Halla-ahon väitteet eivät vastaa maahanmuuton todellisuutta. Halla-ahon taktiikkana on kommentoida yksittäisten ihmisten monesti asiayhteydestään irrotettuja lauseita ja sanoja. Muhammedin mukaan Halla-ahon ja kumppanien väitteet perustuvat pitkälti vääristelyihin, yksinkertaistuksiin, yleistyksiin tai suoranaisiin valheisiin. Muhammedin mukaan Halla-aho ja hänen kannattajansa heittäytyvät uhreiksi, jotka toisaalta väittävät edustavansa kansan enemmistöä ja toisaalta näkevät vastustajia kaikkialla. ”Halla-aholaisilla näyttää olevan muutenkin voimakas taipumus vainoharhaisiin salaliittoteorioihin – tai sitten niillä vain halutaan vakuuttaa tyhmiä.”


title: Mitä Jussi Halla-aho tarkoittaa?

text: Muhammed viittaa Halla-ahon blogiteksteihin, joissa hän kirjoittaa rotujen välillä olevan älykkyyseroja, mustien aiheuttavan maailmanlaajuisesti kärsimyksiä valkoisille ja somalien olevan geneettisiltä ominaisuuksiltaan ryöstelijöitä. Halla-ahon mielestä kansalaisilla tulisi olla oikeus kantaa ampuma-asetta kaikkialla. Halla-aho on myös kirjoittanut, keihin hän toivoisi raiskausten kohdistuvan, koska ”heihin ei tehoa mikään muu kuin se, että monikulttuuri osuu omaan nilkkaan”. Halla-aho on sanonut pyrkivänsä lisäämään ja ylläpitämään maahanmuuttajavastaisia asenteita. ”Ruotsi on epäilemättä Länsi-Euroopan totalitaarisin valtio.” ”Minun on vaikea keksiä maailmankaikkeudesta alhaisempaa matelijaa kuin pohjoismainen sosialidemokraatti.”


title: Mitä Jussi Halla-aho tarkoittaa?

text: Jukka Hankamäen mukaan ”maahanmuutosta eniten kärsineissä maissa” maahanmuuttokritiikki on noussut jo 2000-luvun alussa. ”Käytännössä jokaisesta maahanmuuttohankkeesta tulee valloitusretki.” Uudet etniset vähemmistöt keskittyvät oman kulttuurinsa ja yhteisöjensä pariin, mikä on merkki syrjinnästä ja syrjäytymisestä. Hankamäen mukaan yhteiskuntaluokkien yhteisvastuu ja länsimainen hyvinvointi toteutuivat kansallisvaltioiden kautta. Hankamäen mukaan oikeisto on halunnut maahanmuuton kautta halpaa työvoimaa. Hankamäki katsoo, että monikulttuurisuus on EU:n virallinen poliittinen aate, jota ohjaavat kapitalismin edut. Vaikka valtaosa kansalaisista on tutkimusten mukaan maahanmuuttoa vastaan, eivät poliitikot kuuntele. Kun vasemmistokin on kääntynyt länsimaiden työläisten etuja vastaan, nationalististen puolueiden kannatus on noussut. Hankamäen mukaan työperäistä maahanmuuttoa on valvottava enemmän, sillä valtiovallan tehtävä on suojella suomalaista työvoimaa. Suomessa työskentelyn tulisi olla tiukemmin luvanvaraista.


title: Mitä Jussi Halla-aho tarkoittaa?

text: Jussi K. Niemelän mukaan Suomessa on noussut vainoharhainen poliittinen kulttuuri, jossa ”rähistään, solvataan ja uhkaillaan”. Maahanmuuttokriitikot esitetään sankarillisina toisinajattelijoina, joita vainoaa salaliitto. Tosiasiassa maahanmuuttoon on Niemelän mukaan aina suhtauduttu myös arvostelevasti, etenkin valtapuolueissa ja alan ammattilaisten parissa. Erona nationalistisiin maahanmuuttokriittikoihin on se, että he esittävät rakentavia ehdotuksia. Niemelän mukaan nationalististen liikkeiden johtajat rakentavat eräänlaista maailmanlopun kulttua, jolle on ominaista hyvä-paha-vastakkainasettelun kaipuu. Niemelän mukaan Halla-ahon kertomus kääntymisestä vasemmistolaisesta Suomen sisun nationalistiksi on valetta. ”Halla-ahon lukioaikainen opettaja on kertonut väitelleensä kyseisen nuoren rasistin kanssa oppitunneilla.” Niemelän mukaan Halla-aholle ja hänen kannattajilleen on ominaista rikostilastojen vääristely muun muassa pienin otoksin.


title: Mitä Jussi Halla-aho tarkoittaa?

text: Toimittaja Kari Salminen sanoi "Aamulehden" ja "Turun Sanomien" arvostelussa, että ”halla-aholaisuus” on puoliuskonnollinen kultti, jossa kannattajat nimittävät Halla-ahoa Mestariksi ”puoliksi leikillään eli taatusti tosissaan”. Ryhmän sisällä käytetään omaa ”salakieltä”, jonka tarkoitus on tukea sen yhteenkuuluvuutta ”erotuksena noista hipeistä tuolla ulkona”. Ryhmän puolustama valkoinen heteroseksuaalinen mies on uhattuna maahanmuuttajien ohella myös seksuaalisten vähemmistöjen, naistutkijoiden, humanistien, vallanpitäjien ja muiden sellaisten taholta, jotka eivät ”harrasta kokolihaa, ammuntaa ja kansallisuusaatetta”. Salmisen mukaan Halla-ahon kannattajat katsovat olevansa ”järjen ääni poliittisesti korrektia sumutusta vastaan”, vaikka toisaalta verkkosivuilta paljastuu myös avoimen rasistisia näkemyksiä. Virallisen maahanmuuttopolitiikan puoltajat puhuvat puolestaan valtiollisen totuuden voimalla, käyttävät hyväksi havaittuja käytännöllisen filosofian hokemia ja sarkastisesti vähättelevät vastustajiaan. Salmisen mukaan kaivattua keskustelua syntyy, mutta se ei ole kovin rakentavaa: ”heitellään tilastoja ja huudellaan hävyttömyyksiä leiristä toiseen”.


title: Proteobacteria

text: Proteobacteria eli proteobakteerit on bakteerien pääjakso. Ryhmä on saanut nimensä kreikkalaisen jumalan Proteuksen mukaan. Proteobakteerit jaotellaan kuuteen luokkaan, joita merkitään kreikkalaisilla kirjaimilla alfasta zeetaan; jaottelu on suoritettu lähinnä ribosomaalisen RNA:n sekvenssien perusteella. Pääjakson nimesi E. Stackebrandt artikkelissaan vuonna 1988.


title: Proteobacteria

text: Proteobakteereihin kuuluu useita merkittäviä bakteerisukuja, kuten "Escherichia", "Salmonella", "Vibrio" ja "Helicobacter". Proteobakteerit ovat gramnegatiivisia.


title: Saïd Boutahar

text: Saïd Boutahar (s. 12. elokuuta 1982 Rotterdam, Alankomaat) on alankomaalainen jalkapalloilija. Hän edustaa Espanjan Primera Divisiónissa pelaavaa Zaragozaa ja on pelipaikaltaan keskikenttäpelaaja.


title: Saïd Boutahar

text: Ennen siirtymistään Zaragozaan Boutahar edusti muutamia eri kotimaansa seuroja.


title: Luettelo Havaijin kuvernööreistä

text: Tämä on luettelo Havaijin kuvernööreistä. Havaijin kuvernööri on Havaijin hallinnon johtaja ja Havaijin asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Havaijin uusiin lakiesityksiin. Kuvernööri valitaan neljän vuoden välein kansanvaaleilla.


title: Luettelo Havaijin kuvernööreistä

text: Havaijin ollessa Yhdysvaltojen territorio Yhdysvaltain presidentti nimitti Havaijin kuvernöörin.


title: Luettelo Havaijin kuvernööreistä

text:
Havaijin liityttyä Yhdysvaltojen osavaltioksi 1959 sai se itse valita omat kuvernöörinsä kansanvaaleilla.
Havaijin osavaltion kuvernööreistä on demokraatteja ollut 5 ja republikaaneja 2.


title: Pontus Wernbloom

text: Pontus Anders Mikael Wernbloom (s. 25. kesäkuuta 1986 Kungälv) on ruotsalainen jalkapalloilija, pelipaikaltaan keskikenttäpelaaja. Hän on viimeksi edustanut Venäjän liigassa pelaavaa TsSKA Moskovaa.


title: Pontus Wernbloom

text: Keskikentällä yleensä puolustavassa roolissa pelaava Wernbloom on tunnettu kovasta ja fyysisestä pelityylistään.


title: Pontus Wernbloom

text: Wernbloom aloitti ammattilaisuransa göteborgilaisessa IFK Göteborgissa vuonna 2005. Hän siirtyi AZ Alkmaariin heinäkuussa 2009 ja TsSKA Moskovaan tammikuussa 2012. Alkmaarista siirtyi Moskovaan samalla toinen ruotsalainen keskikenttäpelaaja Rasmus Elm.


title: Pontus Wernbloom

text: Wernbloom on edustanut Ruotsin A-maajoukkuetta 51 kertaa ja tehnyt kaksi maalia. Hän oli joukkueen kokoonpanossa vuoden 2012 EM-kilpailuissa.


title: Playa del Carmen

text: Playa del Carmen on kaupunki Karibianmeren rannalla Meksikossa. Se sijaitsee hieman Cancúnin kaupungista etelään Quintana Roon osavaltiossa. Hallinnollisesti se kuuluu Solidaridadin kuntaan, joka muodostettiin vuonna 1993. Vuonna 2010 kaupungissa oli lähes 150 000 asukasta.


title: Playa del Carmen

text: Kaupunki oli alun perin pieni kalastajakylä, joka kasvoi voimakkaasti matkailun myötä kun sieltä avattiin laivayhteys Cozumeliin. Läheinen Cozumelin saari tunnetaan kirkkaista vesistään ja on suosittu sukelluskohde. Nykyään Playa del Carmenissa on lukemattomia hotelleja. Playacarin kaupunginosa sijaitsee ydinkeskustasta etelään ja muodostuu lähes yksinomaan loma-asunnoista, hotelleista ja golfkentistä. Lähin kansainvälinen lentoasema sijaitsee Cancúnissa.


title: Playa del Carmen

text: Lokakuussa 2005 Hurrikaani Wilma pyyhkäisi suoraan kaupungin ylitse ja aiheutti huomattavaa tuhoa.


title: Playa del Carmen

text: Playa del Carmenin nimi juontuu Neitsyt Mariasta, sillä hänen ilmestystään Carmel-vuoren Neitsyttä pidetään Cancúnissa pyhimyksenä.


title: Collins

text: Collins on muun muassa seuraavien henkilöiden sukunimi:


title: Ariel Nahuelpan

text: Ariel Gerardo Nahuelpan Osten (s. 15. lokakuuta 1987 Ciudad Evita, Argentiina) on argentiinalainen jalkapalloilija. Hän edustaa ecuadorilaista LDU Quitoa ja on pelipaikaltaan hyökkääjä.


title: Ariel Nahuelpan

text: Nahuelpan aloitti ammattilaisuransa vuonna 2006 Nueva Chicagosta ja pelasi joukkueessa yhteensä 47 ottelua ja teki niissä yhdeksän maalia. Vuonna 2008 hän siirtyi brasilialaiseen Coritibaan 1,3 miljoonan dollarin siirtokorvauksella.


title: Ariel Nahuelpan

text: 13. elokuuta 2010 Nahuelpan siirtyi ilmaisella siirrolla espanjalaiseen Racing Santanderiin. Hän teki ensiesiintymisensä joukkueessa 28. elokuuta 2010 ottelussa Barcelonaa vastaan.


title: Attila (albumi)

text: Attila on alankomaalaisen Shocking Blue -yhtyeen vuonna 1972 julkaistu kuudes studioalbumi. Levyltä julkaistiin single ”Rock in the Sea”, joka nousi yhtyeen kotimaassa sijalle 14. Vuonna 1998 "Attila" julkaistiin samalla CD:llä "Inkpot"-albumin kanssa. Kyseinen levy kantoi nimeä "Inkpot & Attila".


title: Kuusenkynsikääpä

text:
Kuusenkynsikääpä ("Trichaptum abietinum") on yksivuotinen kääpälaji. Sen itiöemä on 1–4 cm leveä ja noin puoli senttiä paksu. Yläpinta on takkukarvainen ja vaihtelee väriltään vaaleanharmaasta valkoiseen. Terävä reuna on usein hiukan punertava, vanhat yksilöt ovat vihreänsävyisiä niissä kasvavien levien takia. Pillistö on vaalean nahanruskea ja sokkeloinen. Mallossa on kuohkea yläpinta ja tiivis alempi osa; malto on noin 1 mm:n paksuinen. Kuusenkynsikääpä muuttuu kuivuessaan jäykäksi ja kiertyy alaspäin.
Kuusenkynsikäävät kasvavat päällekkäisinä kerroksina kuolleissa havupuissa esimerkiksi myrskytuhoalueilla. Kynsikäävät ilmaantuvat ensimmäisinä lahottajina kuolleeseen puuhun, kun taas toiset valtaavat puun vasta kun rihmasto alkaa kuolla. Hyvin yleinen koko Suomessa.


title: Alberta Highway 4

text: Alberta Highway 4 on valtatie eteläisessä Albertassa, Kanadassa. Tie johtaa Lethbridgen kaupungista Yhdysvaltain rajalle, josta se jatkuu Interstate 15 tienä. Highway 4 on koko matkaltaan keskikaiteella tai maakaistaleella erotettua nelikaistaista (2+2) tietä. Tie ei kuitenkaan täytä moottoritien laatuvaatimuksia johtuen risteävistä teistä. Tie on osa CANAMEX käytävää joka on kansainvälisillä sopimuksillä määritelty liikennekäytävä Kanadan, Yhdysvaltain ja Meksikon välillä.


title: Alberta Highway 4

text: Lethbridgen ja Stirlingin välinen osuus (joka jatkuu itään Highway 61 tienä) tunnetaan myös historiallisella nimellä "Red Coat Trail".


title: Unohtumattomat (Taisto Tammi)

text: Unohtumattomat on Finnlevyn vuonna 1979 julkaisema kokoelma-albumi lähinnä tangolaulajana tunnetuksi tulleen Taisto Tammen tuotannosta vuosilta 1963–1976. Esimerkiksi avauskappale "Tango merellä" oli puolisen vuotta myyntitilaston kärjessä.


title: Unohtumattomat (Taisto Tammi)

text: Levyn esittelytekstin on tehnyt Vesa Nuotio.


title: Unohtumattomat (Taisto Tammi)

text: Levykannen on valmistanut Paperityö Oy.


title: Unohtumattomat (Taisto Tammi)

text: A-puoli


title: Unohtumattomat (Taisto Tammi)

text:
1. Tango merellä – 3:00
2. Muistojeni ruusut – 4:30
3. Suopursu – 2:25
4. Ruhtinaan viulu – 2:25
5. Aila – 3:04
6. Rakkauden rikkaus – 3:10


title: Unohtumattomat (Taisto Tammi)

text: B-puoli


title: Unohtumattomat (Taisto Tammi)

text:
1. Tango Sinikalle – 3:01
2. Marja-Leena – 2:05
3. Naisten tango – 2:32
4. Pettäjän tie – 3:59
5. Erottamattomat – 2:28
6. Tangotyttö – 2:42


title: Blue Money (albumi)

text: Blue Money on brittiläisen a cappella –yhtye Flying Picketsin studioalbumi vuodelta 1991. Se on ilmestynyt Forlane-merkillä ja julkaisuyhtiö on UMIP. Musiikkikasetin valmistusmaa on Ranska. Taustayhtiöt ovat Igy Uc Records ja Herisson Vert. Jakelusta on huolehtinut Dom-Forlane.


title: Blue Money (albumi)

text: Sivu 1Sivu 2Musiikkikasetilla ei ole annettu kappaleiden tekijätietoja, mutta esim. nimikappale on Van Morrisonin albumilta His Band and the Street Choir , "Purple Rain" Princelta ja "Englishman in New York" Stingilta. "Blowing Away" on puolestaan tuttu Linda Ronstadtin albumilta Living in the USA.


title: Blue Money (albumi)

text: Flying Pickets MC "Blue Money" (Forlane UMK 99045, 1991)


title: Sydän saa merkin

text: Sydän saa merkin on laulaja Milanan kolmas studioalbumi, jonka on julkaissut Edel Records vuonna 2001 Pale Saarisen tuottamana. Tuottaja-assistenttina on ollut Kari Makkonen ja tuottajayhtiö on AXR.


title: Sydän saa merkin

text: Äänitykset on tehty loka–marraskuussa 1999 ja tammi–helmikuussa 2000 Sibelius-Akatemian Kalliokuninkalan navettastudiossa ja äänittäjänä on ollut Kalle "KTV" Vanhapelto.


title: Sydän saa merkin

text:
Miksauksen on tehnyt Dan Tigerstedt tammi–maaliskuussa 2000 ja CD-masteroinnin Pauli Saastamoinen, molemmat Finnvox–studioilla. Tuotannosta, jakelusta ja markkinoinnista on vastannut AXR / Edel Records.
Kaikki kappaleet säveltänyt Pale Saarinen, ellei toisin mainittu.


title: Sydän saa merkin

text: Kaikki sovitukset ovat Pale Saarisen ja Kari Makkosen tekemiä paitsi puhallinsovitukset Heikki Keskisen. Lisäksi taustalaulusovitukset ovat Pale Saarisen (2–4, 6–7, 10), Hanna-Maria Heleniuksen (5, 7–8) sekä avauskappaleella Sami Saaren ja Aleksi Ahoniemen. Päätöskappaleen kitarasovituksen on tehnyt Antero Jakoila.


title: Pankkivirkailija

text:
Pankkivirkailija tai pankkitoimihenkilö on henkilö joka työskentelee pankkikonttorin tiskillä. Tehtäviä ovat
muun muassa tilien avaamiset sekä panot ja nostot. Työpaikkoja ovat pankkien konttorit ja työssä
käytetään pankin tietojärjestelmään yhdistettyä näyttöpäätettä.


title: Force It

text: Force It on UFOn neljäs studioalbumi vuodelta 1975. Albumista julkaistiin vuonna 2007 uusintapainos, johon sisältyi kuusi bonuskappaletta. Albumilla kuullaan ensimmäistä kertaa yhtyeen historiassa kosketinsoittimia, joita soitti Ten Years Afterin Chick Churchill. "Force It" menestyi kaupallisesti edeltäjäänsä paremmin, ja se olikin ensimmäinen albumi, joka nousi "Billboard 200" -albumilistalla sijalle 76, ja Saksassakin se pääsi listan sijalle 35. Sen sijaan Iso-Britanniassa albumi ei noussut listoille. Kriitikot antoivat albumista positiivista palautetta, ja erityisesti kitaristi Schenkerin soittoa kehuttiin.


title: Force It

text: Kappaleista ”Shoot Shoot”/”Love Lost Love” ja ”High Flyer” / ”Let It Roll” julkaistiin singlet.


title: Force It

text: A-puoli


title: Force It

text: B-puoli


title: Anam

text: Anam on irlantilaisen Clannad-yhtyeen studioalbumi, jonka on julkaissut BMG Records (UK) vuonna 1990. Tuottaja ja kappaleiden sovittaja on Ciarán Brennan. Toisena tuottajana ja tietokoneen ohjelmoijana on Paul Ridout.


title: Anam

text: Levy on äänitetty Irlannin Dublinissa Woodtown Manorissa ja Englannin Beckingtonissa Woolhall-studioilla. Äänittäjä ja miksaaja on Pearse Dunne apulaisenaan Woolhallissa Lorraine Francis.


title: Anam

text: Levykannen ja valokuvan toteutukseen ovat osallistuneet Dee Brennan, Carol Diver ja Tim Jarvis.


title: Anam

text: Yhtyeen managerina on toiminut David A. Kavanagh yhtiöstä Upfront Management ja asioidenhoitajana John J. Lappin.


title: Anam

text: Kiitoksissa on mainittu henkilökohtaisesti Leo ja Baba Brennan, Arran Ahmun, Murty Kavanagh, Dave Conroy, Thomas Bevins, Lynda Brennan, John Lloyd, Noel ó Gallachóir ja Meabh Corish.


title: Anam

text: Sivu 1


title: Anam

text:
1. Rí na cruinne – 3:58
2. Anam – 4:00
3. In Fortune's Hand – 3:52
4. The Poison Glen – 3:51
5. Wilderness – 2:04


title: Anam

text: Sivu 2


title: Anam

text:
1. Why Worry – 4:25
2. Úirchill an chreagáin – 4:18
3. Love and Affection – 4:54
4. You're the One – 3:52
5. Dobhar – 2:42Kappaleiden julkaisija on Clannad Music / B.M.G. Music Ltd.


title: Anam

text: Avauskappale "Rí na cruinne" on omistettu musiikkiprojektille One World One Voice, joka on keskittynyt maailman ympäristöongelmiin.


title: Anam

text: Kappaleen "Úirchill an chreagáin" sanat on kirjoittanut 1700-luvulla Art Mac Cúmhaighe ja se on "aisling", jossa naispuolinen ilmestys kutsuu runoilijaa vielä koskemattomaan hunajansuloiseen maahan.


title: Anam

text: Kappaleet "Wilderness" ja "Dobhar" ovat instrumentaaleja.


title: Anam

text: Clannad:Lisäksi mukana ovat:Clannad LP "Anam" (BMG Records PL 74762, 1990)


title: Vyökäävät

text: Vyökäävät ("Trametes") on laajalle levinnyt kääpien suku. Ne elävät kuolleissa pienissä lehtipuissa.


title: Prostějov

text: Prostějov on kaupunki Olomoucin läänissä Tšekissä. Kaupungissa on asukkaita 45 809 (2010) ja sen pinta-ala on 46,6 km².


title: Prostějov

text: Naisten tenniksen WTA-turnaus Nokia Cup järjestettiin kaupungissa vuonna 1999.


title: Jet Set Radio

text: Jet Set Radio (, tunnetaan Pohjois-Amerikassa nimellä Jet Grind Radio) on Smilebitin kehittämä ja Segan julkaisema toimintapeli. Peli on julkaistu alun perin Sega Dreamcastille vuonna . Peli julkaistiin syksyllä 2012 uudelleen HD-versiona useille eri alustoille.


title: Jet Set Radio

text: Peli on yksi ensimmäisistä "cel shading" -varjostusta käyttävistä peleistä.


title: Jet Set Radio

text: "Jet Set Radiossa" pelataan The GGs -nimisen ryhmän jäsenenä. Ryhmä yrittää saada fiktiivisen Tokyo-ton kaupungin haltuunsa ja joutuu hankaluuksiin poliisin ja vihollisjengien kanssa. Pelissä pelaaja liikkuu rullaluistimilla ja hänen tehtävänsä on yleensä korvata vihollisjengien graffitit omillaan.


title: Jet Set Radio

text: Pelin ääniraita:


title: Kultapyrstö

text: Kultapyrstö ("Psarocolius decumanus") on laajalla alueella Keski- ja Etelä-Amerikassa tavattava turpiaaleihin kuuluva varpuslintu.


title: Kultapyrstö

text: Kultapyrstö on hyvin suurikokoinen varpuslintu. Naaraat ovat kooltaan 33–38 cm ja koiraat huomattavasti kookkaampia, pituudeltaan 46–49 cm. Kultapyrstökoiras on höyhenpuvultaan pääosin kiiltävän musta, eräillä alalajeilla on mustien höyhenten seassa myös keltaisia. Päälaella on ohut hiusmaisten höyhenten muodostama töyhtö, joka on usein hankala havaita. Koiraan silmien iiris on sininen. Nokka on suurikokoinen ja valkoinen. Kultapyrstökoiraan perä on kastanjanruskea ja pyrstö kirkkaan keltainen lukuun ottamatta keskimmäisiä mustia höyheniä. Naaras on väritykseltään vaaleampi ja naaraalla ei ole töyhtöä ja silmä on väriltään harmaampi.


title: Kultapyrstö

text: Kultapyrstön elinympäristö ulottuu Keski-Amerikassa Panamasta etelään ja Etelä-Amerikassa sitä tavataan laajalla alueella Andeilta Amazonian ja Argentiinan pohjoisosiin sekä Trinidad ja Tobagosta. Laji puuttuu Brasilian koillisrannikolta. Linnun elinympäristöjä ovat kosteat avoimet metsät ja metsien reunamaat. Laji tulee toimeen myös osittain hakatuilla alueilla. Lisäksi lajia tavataan myös kahviviljelmiltä ja maatalousmailta, joilla kasvaa yksittäisiä puita. Kultapyrstön elinympäristöt sijaitsevat yleensä alle 2 600 metrin korkeudella merenpinnasta.


title: Kultapyrstö

text: Kultapyrstö liikkuu useammin yksin kuin muut kultapyrstöjen suvun lajit. Se voi liittyä myös pieniksi parviksi, joissa voi olla myös muita kultapyrstöjen suvun lajeja sekä kasikkeja. Linnun ravinto koostuu hyönteisistä, hedelmistä ja marjoista.


title: Kultapyrstö

text: Kultapyrstö pesii kolonioina, joissa on yksi hallitseva koiras, joka pesii useiden naaraiden kanssa. Koloniassa on tyypillisesti kolmesta neljään koirasta ja jopa kolmekymmentä naarasta. Koloniat sijaitsevat metsän ulkopuolella kasvavassa puussa. Naaras kuroo pitkän pussimaisen pesän korkeaan puuhun, jossa on usein myös herhiläispesiä, jotka suojelevat lintuja saalistajilta. Naaras munii yhdestä kahteen vihreää tai harmaata mustapilkullista munaa.


title: Lucie Décosse

text: Lucie Décosse (s. 6. elokuuta 1981 Chaumont) on ranskalainen judoka ja olympiavoittaja. Hän edustaa seuratasolla USO Judo -seuraa. Décosse voitti hopeaa alle 63-kiloisten sarjassa Pekingin olympialaisissa 2008 ja kultaa alle 70-kiloisten sarjassa Lontoossa 2012, jonka lisäksi hän on saanut MM-kisoista neljä ja EM-kisoista seitsemän mitalia. Hän on voittanut maansa mestaruuskilpailuissa neljä kultaista ja yhden hopeisen mitalin.


title: Darts (albumi)

text: Darts on samannimisen brittiyhtyeen ensimmäinen studioalbumi, jonka on julkaissut Magnet Records vuonna 1977. Yhtye on ottanut vaikutteita 1950-luvun lauluyhtyemusiikista, mutta osa kappaleista on omaakin tuotantoa. Albumin tunnetuin kappale on singlenä menestynyt Daddy Cool / The Girl Can't Help It.


title: Darts (albumi)

text: Tuottajina ovat toimineet Tommy Boyce (levyetiketin mukaan Tommy Boyne) ja Richard Hartley sekä äänittäjinä Phil Chapman ja Nigel Brook-Harte. Levy on äänitetty Barnesissa Olympic-studioilla elokuussa 1977.


title: Darts (albumi)

text: Levykannen valokuvat yhtyeestä ja sen jäsenistä on ottanut Dave Stetson. Visuaalisen suunnittelun on tehnyt Bob Fish.


title: Darts (albumi)

text: LP-levyn ja sen kannen valmistukseen ovat osallistuneet saksalaiset yhtiöt Crystal Schallplatten GmbH, EMI Electrola GmbH ja kölniläinen 4P Nicolaus GmbH.


title: Darts (albumi)

text: Sivu 1


title: Darts (albumi)

text:
1. Daddy Cool / The Girl Can’t Help It – 2:27
2. Young Blood – 2:44
3. Too Hot in the Kitchen – 2:22
4. Sometime Lately – 2:36
5. Zing Went the Strings of My Heart – 3:05
6. Shotgun – 2:45


title: Darts (albumi)

text: Sivu 2


title: Darts (albumi)

text:
1. Come Back My Love – 3:02
2. Bells of My Heart – 2:08
3. Sh-Boom (Life Could Be a Dream) – 2:36
4. Stay Away (From the Girls) – 2:32
5. – 4:40Yhtyeen managerina on toiminut Bob England / Towerbell Ltd. Gondar Gardens, Lontoo.


title: Darts (albumi)

text: Darts LP "Darts" (Magnet Records EVC 60 103, 1977)


title: Ratchet & Clank: All 4 One

text: Ratchet & Clank: All 4 One on Insomniac Gamesin kehittämä ja Sony Computer Entertainmentin vuonna 2011 julkaisema tasohyppelyvideopeli, joka on osa "Ratchet & Clank" -pelisarjaa.


title: Vuoden valmentaja (Suomen jalkapallo)

text: Vuoden valmentaja on Suomen Jalkapallovalmentajat ry:n (SJV) tunnustuspalkinto, jonka yhdistys antaa ansioituneelle jalkapallovalmentajalle vuosittain. Palkinto perustettiin Kokkolan Pallo-Veikkojen vuoden 1969 mestarivalmentajan Reino Sarlinin ehdotuksesta vuonna 1981. Palkitseminen tapahtuu SJV:n valmentajapäivillä.


Neuvostoliiton jalkapallon mestaruussarja oli Neuvostoliiton jalkapallon korkein sarjataso. Sarjaa pelattiin vuosina 1936–1991.


title: Aleksei Švalev

text: Aleksei Švalev (s. 25. toukokuuta 1987 Pietari, Venäjän SFNT, Neuvostoliitto) on venäläinen jääkiekkopuolustaja. Hän edustaa VHL-liigassa pelaavaa Metallurg Novokuznetskia.


title: Aleksei Švalev

text: Švalev pelasi ensimmäiset miesten pelinsä kaudella 2003–2004 16-vuotiaana Lokomotiv Jaroslavlin kakkosjoukkueessa Venäjän kolmanneksi korkeimmalla sarjatasolla Pervaja Ligassa. Kaudella 2005–2006 hän pelasi tulokaskautensa Superliigassa Lokomotiv Jaroslavlin edustusjoukkueen riveissä. Švalev teki runkosarjassa 24 ottelussa kuusi syöttöpistettä. Hän pelasi myös 11 playoff-ottelua. Švalev pelasi kaudesta 2006–2007 puolet vielä Lokomotiv Jaroslavl-2:ssa, mutta puolet taas Superliigaa Metallurg Novokutznetskissa.


title: Aleksei Švalev

text: Kauden 2007–2008 Švalev aloitti Jaroslavlin Superliiga-joukkueessa, mutta hän siirtyi kesken kauden Sibir Novosibirskiin. Švalev pelasi Superliigassa yhteensä vain 14 ottelua antaen neljä syöttöpistettä. Kaudella 2008–2009 hän pelasi Dizel Penzassa ja Kapitan Stupinossa Vysšaja Ligaa. Švalev palasi kaudeksi 2009–2010 Lokomotiv Jaroslavliin pelaamaan KHL:ää, mutta hänen peliaikansa jäi vähäiseksi ja Švalev pelasi vain yhdeksän ottelua ilman tehopisteitä.


title: Aleksei Švalev

text: Švalevin sopimus Lokomotivin kanssa kestää kevääseen 2011 saakka. Hän teki syyskuussa 2010 tammikuuhun 2011 asti kestävän lainasopimuksen HPK:n kanssa. Lokomotivilla on kuitenkin oikeus kutsua Švalev tarvittaessa joukkueeseen. Hän oli kuitenkin kauan pelaamatta kaudella 2010–2011, sai peliluvan vasta lokakuun 2010 lopulla ja debytoi SM-liigassa 6. marraskuuta 2010 vierasottelussa HIFK:ta vastaan. Yhteensä hän pelasi SM-liigassa 13 peliä ja käväisi vuokralla myös Mestiksen Hokissa. Seuraavaksi kaudeksi hän palasi kotimaahansa VHL-liigan Dinamo Balašihaan.


title: Juha Joutsenlahti

text: Juha Joutsenlahti (s. 1. heinäkuuta 1964 Pori) on porilainen ylikomisario. Hän on tullut tunnetuksi laajojen huumerikosjuttujen tutkinnanjohtajana vuosina 2001–2010 sekä huumeiden vastaisesta työstään luennoitsijana ja kouluttajana. Joutsenlahden nimi yhdistetään myös usein Satakunnassa sattuneiden invalidisurman (2001) ja opiskelijapojan surman (2006) sekä Ulvilan surman (2006) tutkinnanjohtajuuteen.


title: Juha Joutsenlahti

text: Koulutukseltaan Joutsenlahti on hallintotieteiden maisteri. Hän oli kokoomuksen ehdokkaana vuoden 2011 eduskuntavaaleissa. Kunnallisvaaleissa 2012 hänet valittiin Porin kaupunginvaltuuston jäseneksi ja jatkokaudelle vuoden 2017 vaaleissa.


title: Juha Joutsenlahti

text: Joutsenlahti johti Ulvilan surman tutkintaa ensimmäiset puolitoista vuotta, minkä jälkeen hänen tilalleen vaihdettiin Porin poliisilaitoksen rikososaston johtaja Pauli Kuusiranta. Joutsenlahti sai vuonna 2010 kirjallisen huomautuksen Porin poliisipäälliköltä, kun oli kommentoinut Ulvilan tutkintaa, vaikka ei enää ollut sen johtaja. Vuonna 2012 Joutsenlahtea alettiin epäillä virka-asemansa väärinkäytöstä surmatutkinnan yhteydessä. Joutsenlahti kiisti epäilyt ja kertoi joutuneensa ajojahdin uhriksi. Lisäksi hän arvosteli poliisiylijohtaja Mikko Paateroa ja esimiehiään Satakunnan poliisilaitoksella.


title: Juha Joutsenlahti

text: Heinäkuun 2012 lopulla selvisi, että virkarikosepäily koski sittemmin syyttömäksi osoittautuneen porilaisnäyttelijä Kai Tannerin vangitsemista ja siihen johtaneita tapahtumia. Joutsenlahden epäiltiin antaneen Ulvilan surmatutkinnan yhteydessä Anneli Auerille etukäteen kuvan Tannerista, minkä vuoksi Auer myöhemmin tunnisti Tannerin poliisin tunnistusrivistä murhan tekijäksi. Tunnistuksen johdosta Tanner vangittiin vaikka hän oli syytön.


title: Juha Joutsenlahti

text: 28. helmikuuta 2014 Satakunnan käräjäoikeus tuomitsi Joutsenlahden 80 päiväsakkoon (1360 euroa) virka-aseman väärinkäyttämisestä. Oikeus katsoi Joutsenlahden paitsi aiheuttaneen väärän henkilön vangitsemisen, myös vaarantaneen yleisen luottamuksen oikeudenhoidon puolueettomuuteen. Vaasan hovioikeus kumosi huhtikuussa 2015 Satakunnan käräjäoikeuden Joutsenlahdelle antaman tuomion ja vapautti Joutsenlahden virkarikosepäilyistä ja kaikista korvausvaatimuksista. Hovioikeus perusteluissaan totesi myös, että näyttelijän vangitsemiseen oli riittävät perusteet. Valtionsyyttäjä Jorma Äijälä haki korkeimmasta oikeudesta valituslupaa, mutta helmikuussa 2016 KKO päätti että ei ota tapausta käsiteltäväkseen.


title: Vyökiiltoyökkönen

text: Vyökiiltoyökkönen ("Protodeltote pygarga") on pieni keskikesän yöperhonen.


title: Vyökiiltoyökkönen

text: Vyökiiltoyökkönen on pienikokoinen yökköslaji, jonka siipiväli on vain 23–26 mm. Etusiipien pohjaväri on tummanharmaa tai harmaanruskea ja niiden kuviot ovat väriltään tummia, valkeita tai vaaleanharmaita. Valkoreunainen munuaistäplä erottuu hyvin. Erityisenä tuntomerkkinä etusiiven takareunassa on laaja vaalea alue lähellä siiven kärkeä. Lepäävä perhonen pitää siipiään kattolaskuisesti ruumiin sivuilla jolloin perhosen selkäpuolelle, siiven kärkeen muodostuu laaja valkoinen täplä. Takasiivet ovat harmaat.


title: Vyökiiltoyökkönen

text: Lajia tavataan Euroopasta Itä-Aasiaan ulottuvalla vyöhykkeellä. Suomessa laji on yleinen maan etelä- ja keskiosissa. Aikuiset perhoset lentävät kesä-heinäkuussa ja ainakin suotuisina vuosina lajilla saattaa olla elo-syyskuussa toinen, vähälukuisempi sukupolvi.


title: Vyökiiltoyökkönen

text: Vyökiiltoyökkönen elää lehtimetsissä ja pensaikoissa, joissa on ruohovartista kasvillisuutta. Se on yöaktiivinen laji, joka lentää myös valolle. Talvehtii maaperässä kotelona.


title: Vyökiiltoyökkönen

text: Toukka elää erilaisilla heinälajeilla ("Poaceae"), erityisesti siniheinällä ("Molinia caerulea"). Ravintokasviksi mainitaan myös vadelma ("Rubus idaeus").


title: Martyn Bernard

text: Martyn Bernard (s. 15. joulukuuta 1984 Wakefield, Yhdistynyt kuningaskunta) on brittiläinen korkeushyppääjä. Hänen ennätyksensä sekä ulko- että sisäradoilla on 230 cm. Pituutta Bernardilla on 190 senttimetriä ja painoa 79 kiloa. Maansa mestaruuden hän on voittanut ulkoradoilla vuosina 2006, 2007, 2010 ja sisäradoilla 2006 ja 2007.


title: Steviat

text: Steviat ("Stevia") on kasvisuku, johon kuuluu noin 240 kasvia. Yksi niistä on makeastevia ("Stevia rebaudiana"), josta saadaan makeutusaineena käytettäviä stevioliglykosideja. Suku on nimetty espanjalaisen kasvitieteilijän Pedro Jaime Esteven mukaan.


title: Steviat

text: Makeasteviaa kasvaa luonnonvaraisena Paraguayssa, mutta sitä viljellään myös esimerkiksi Uruguayssa, Brasiliassa, Israelissa, Thaimaassa ja Kiinassa.


title: Hannu Hautalan bibliografia

text: Hannu Hautalan bibliografia.


title: Michael Tarver

text: Tyrone Evans (s. 1977) on yhdysvaltalainen showpainija. Hän työskentelee tällähetkellää World Wrestling Entertainmentille (WWE) RAW brändisä nimellä Michael Tarver. Hän osallistui WWE NXT:n ensimmäiseen kauteen ,missä hän sijoittui 8. eli viimeiseksi vuonna 2010. Hän oli osa The Nexus nimistä ryhmää.


title: Michael Tarver

text: Evans teki debyyttinsä 19. helmikuuta, 2005, milloin hän voitti Brian X:n Pro Wrestling Xpressin (PWX)'n Burgh Brawl -tapahtumassa. Pian debyytin jälkeen hän voitti PWX Brass Knuckles Mestaruuden 2. huhtikuuta Daron Smytheltä. Puolustettuaan onnistuneesti Smyhea vastaan uusintaottelussa, Evans aloitti "feudin" Scott Venomin kanssa. 14. toukokuuta, Evaans säilytti mestaruuden Venomia vastaan. Kaksi viikkoa myöhemmin Venom sai uusintaottelun Evansia vastaan mestaruudesta, mutta tällä kertaa Ei-Diskausta matsissa. Evans kuitenkin säilytti mestaruuden. 11. kesäkuuta Venom voitti Evansin ja Venom julistettiin uudeksi Brass Knuckles Mestariksi.


title: Michael Tarver

text: Mestaruuden häviämisen jälkeen Evans haastoi Brandon K:n PWX:n Heavyweight mestaruudesta, mutta epäonnistui voittamaan sen. 22. syyskuuta Evans otteli viimeisen ottelun PWX:ssä häviten 3-Way matsissa.


title: Michael Tarver

text: Evans teki debyyttinsä World Wrestling Entertainmentin (WWE)'n kehitys territoriossa Florida Championship Wrestlingissa 3. toukokuuta, 2008 häviten Atlas DaBonelle. FCW:n uran alussa Evans käytti nimeä Tyrone Jones. 21. heinäkuuta, Tyrone hävisi RAW'n dark matsissa Jamie Noblelle. Tyrone vaihtoi kehänimensä 25. syyskuuta, Tyson Tarveriksi. Tarver sitten liittyi Saxton Conglomerate ryhmään, mihin kuului Black Pain, Lawrence Knight, ja johtaja Byron Saxton. Tarverilla oli ensimmäinen matsi Conglomeraten riveissä 30. lokakuuta, missä hän, Pain ja Drew McIntyre hävisivät Johnny Primelle, Kafulle, ja Kizarnylle. Pian Primealoitti feudin Conglomeraten kanssa. 16. joulukuuta Tarver ja Saxton hävisivät Primelle ja Ralph Moscalle. Conglomeraten vähäinen menestys jatkui, kun Tarver ja Knight taas hävisivät Primelle ja Kaleb O'Nealille. Kuitenkin, O'Neal liittyi Conglomerateen. 22. tammikuuta, 2009, O'Neal ja Knight hävisivät Tyler Reksille ja Johnny Curtisille, matsissa mikä käytiin Florida Tag Team Mestaruuksista. Myöhemmin samana iltana, Tarver, O'Neil ja Knight hävisivät Ricky Ortizille, DJ Gabrielille ja Kizarnylle. Conglomerate hajosi pian tämän jälkeen.


title: Michael Tarver

text: Lyhytaikaisen feudin Skip Sheffieldin kanssa, Tarver (nyt Michael Tarver kehänimenä) alkoi jahdata FCW Heavyweight Mestaruutta vuoden 2010 alussa. Tarverilla oli kaksi mahdollisuutta mestaruudesta Justin Angelia vastaan, mutta epäonnistui molemissa matseissa. Toisen matsin Tarver hävisi Wade Barrettin hyökättyä Angelin kimppuun.


title: Michael Tarver

text: 16. helmikuuta, 2010 Tarver ilmoitettiin WWE NXT:n 1. kauden kilpailijaksi, mihin osallistui myös 7. muuta painijaa FCW:sta. NXT:ssä Carlito toimi Tarverin mentorina. NXT:n ensimmäisessä jaksossa 23. helmikuuta Tarver jaa Carlito hävisivät Heath Slaterille ja Christianille. Kuuden muun häviön jälkeen, Tarver sijoittui toiseksi viimeisimmäksi ensimmäisessä Proiden äänestyksessä 30. maaliskuuta. Tarver voitti ensimmäisen matsin 4. toukokuuta voittaen Daniel Bryanin, jonka voittisaldo oli myös nollilla. NXT:een aikana Tarver luovutti etukäteen monista NXT:een haastetehtävistä, perusteleen sillä, ettei halaua viihdyttää yleisöä. 11. toukokuuta Tarver eliminoitiin kilpailusta ensimmäisena, koska WWE:n johto ei haluaisi painijaa, joka ei usko itseensä.


title: Michael Tarver

text: 7. kesäkuuta RAW'n kolme tuntisessa erikoisjaksossa "Viewer's Choicessa", 8 entistä NXT kilpailijaa sekaantuivat päätapahtuma matsiin, mikä käytiin WWE Mestarin John Cenan ja CM Punkin välillä. He hyökkäsivät myös kommentaattoreiden, rinkiin kuuluttajan, ajan ottajan kimppuun. He tuhosivat ringin, turva muuria selostus pöytää, jne. Tämän jälkeen WWE erotti Daniel Bryanin. 14. kesäkuuta RAW'ssa he vaativat, että RAW:n General Manager Bret Hart antaisi heille täysi aikaiset sopimukset, mutta Hart sanoi ettei anna heille sopimuksia. Myöhemmin illalla he raahasivat Bretin limusiiniin ja törmäilivät sillä muihin autoihin, kunnes Bret antoi heille sopimukset, mutta he muuttivat mieltään ja antoivat hänen päättä sunnuntaihin mennessä, antaako hän sopimukset vai ei. WWE Fatal 4 Way PPV:ssä he sekaantuivat päätapahtuma matsiin, mikä käytiin WWE Mestaruudesta John Cenan, Randy Ortonin, Edgen, ja Sheamusin välillä. Heidän sekaantuminen maksoi Cenalle WWE Mestaruuden, minkä hän hävisi Sheamusille. Seuraavana iltana Vince McMahon erotti Bret Hartin ja ilmoitti että on palkannut uuden General Managerin, joka on allekirjoittanut jokaiselle 1. kauden XXT rookielle (nyt nimellä Nexus) sopimuksen. Myöhemmin illalla he hyökkäsivät McMahonin kimppuun, joka oli juuri ottamassa kaiken kunnian Nexusin teoista.


title: Michael Tarver

text: 5. heinäkuuta RAW'ssa GM ilmoitti, että kukaan Nexusin jäsenistä ei saisi mestaruus mahdollisuutta ennen erillistä ilmoitusta. Seitsemän RAW:n rosteria, John Cenan johtamana yrittivät hyökätä Nexusin kimppuun, mutta 7 muuta RAW:n supertähteä tulivat taistelun keskeyttämään hyökkäämllä Cenan joukkojen kimppuun. Tämän kaaoksen jälkeen GM ilmoitti, että myöhemmin illalla, Cenan ja Barrettin täytyy tehdä aselepo. Cena kuitenkin hylkäsi aselevon ja yritti iskeä Barrettille Attitude Adjustmentia, mistä seurasi Nexusin ja RAW:n rostereiden välinen taistelu. Kun Cena ei suostunut irrottamaan luovutulikkettään Darren Youngista, GM ilmoitti, että Cena tulisi kohtaamaan kaikki Nexusin jäsenet ensiviikolla.


title: Michael Tarver

text: 12. heinäkuuta RAW'ssa ryhmä hyökkäsi Yoshi Tatsun, John Morrisonin ja Evan Bournen kimppuun näyttämön takaisella tilalla. Nexus yritti myös hyökätä Sheamusin kimpuun, mutta hän ehti juosta karkuun. Myöhemmin illalla Nexus voitti kuusi-yhtä vastaan handicap matsin John Cenaa vastaan. Matsin jälkeen he yrittivät saartaa Cenan, mutta Sheamus juoksi tuolin kanssa auttamaan Cenaa. 13. heinäkuuta NXT:ssä Nexus osallistui 20 miehen battle royal matsiin, mihin osallistuivat myös 2 kauden rookiet ja pro:t. Nexus voitti ottelun eliminoimalla viimeisenä Cody Rhodesin. WWE Money in the Bank:ssa, Nexus sekaantui päätapahtuma matsiin, joka käytiin Sheamuksen ja John Cenan välillä WWE Mestaruudesta Steel Cage matsissa. Tarver yritti katkaista häkin lukon pihdeillä mutta tuomari otti sen ja juoksi karkuun. Nexus myös vaati tuomaria avaamaan lukko avaimilla, mutta tuomari heitti avaimen yleisön joukkoon. Osa heistä yritti kiivetä häkin sisään, mutta Cena pystyi heittämään Gabrielin häkin reunalta suoraan kehän lattiaan. Tässä sekamelskassa Sheamus pääsi karkuun häkistä ja säilytti mestaruuden. Lopuksi Cena pieksi Tarverin ja Youngin ja otti Tarverin Nexus -käsivarsinauhan.


title: Michael Tarver

text: 19. heinäkuuta RAW'ssa Nexus jatkoi heidän hyökkäyksiä RAW:n rostereihin hyökkäämällä ensin Edgen ja sitten Chris Jerichon kimppuun. Smana iltana Nexus kysyi Cenaa liittymään Nexusiin, mutta Cena hylkäsi tämän ja ilmoitti, että SummerSlam:ssa Nexus tulee kohtaamaan WWE:n tiimin, mihin kuuluivat: Edge, Jericho, The Great Khali, John Morrison, R-Truth ja Bret Hart. Seuraavan viikon RAW:ssa Nexus kohtasi Team RAW:n (Mark Henry, Yoshi Tatsu, Hart Dynasty, Evan Bourne, Goldust ja Jerry Lawler) 7 vastaan 7 Elimination Tag matsissa. Nexus voitti helposti eliminoimalla Bournen viimeisenä. Kukaan Nexuksen jäsenistä ei eliminoitunut. 9. elokuuta RAW'ssa Nexus pieksi Hart Dynastyn ja Mark Henryn, jotka olivat mahdollisia Edgen ja Jericho paikkaajia (he lähtivät edellisellä viikolla). Nexus myös loukkaannutti Khalin, eikä hänestä ollut osallistujaksi enää SummerSlam:ssa. Myöhemmin samana iltana Nexus toimi "Lumberjackeina" Cena ja Hart vs. Jericho ja Edge välisen ottelun, missä Edge ja Jericho liittyivät "Team WWE:hen" uudestaan. SummerSlam:ssa Team WWE:n yllätys jäsen oli Nexusin entinen jäsen Daniel Bryan. 7 vs. 7 Eliminaation Tag Team matsissa Tarver eliminoitui toisena, kun John Morrison selätti hänet. Matsin voitti WWE:n tiimi, Cenan jäädessä viimeiseksi. Seuraavan illan RAW'ssa jokainen Nexusin jäsen otteli Team WWE jäseniä vastaan. Matsien stipulaatioina oli, jos joku Nexusin jäsenistä häviää, hänet potkitaan ulos Nexusista. Tarver onnistui voittamaan oman matsin Daniel Bryania vastaan. Illan päätapahtuma matsissa Darren Young epäonnistui voittamaan John Cenan. Matsin jälkeen Nexus hyökkäsi Youngin kimppuun ja potkivat ulos hänet ryhmästä. RAW'n 900. jaksossa Nexus voitti Cenan, Ortonin, Sheamusin, Edgen, ja Jerichon 5 vs. 5 eliminaation matsissa, Waden eliminoimalla viimeisenä Ortonin. Aiemmin samana iltana Nexus oli auttanut Kanea hakkaamaan The Undertakerin.


title: Live in Japan (Shocking Bluen albumi)

text: Live in Japan on Shocking Blue -yhtyeen livealbumi, joka julkaistiin vuonna 1972.


title: Gotthard

text: Gotthard:


title: Gotthard

text: Katso myös:


title: Nergüin Enhbat

text: Nergüin Enhbat (; s. 18. maaliskuuta 1962 Ulan Bator) on mongolialainen entinen nyrkkeilijä ja olympiamitalisti. Hän voitti pronssia alle 60-kiloisten sarjassa Soulin olympialaisissa 1988.


title: Melonta kesäolympialaisissa 1968

text: Vuoden 1968 kesäolympialaisten melonta järjestettiin 22. lokakuuta – 25. lokakuuta 1968 Xochimilcolla, Meksikon laaksossa. Tämä oli seitsemäs kerta kun laji oli mukana olympialaisten ohjelmassa virallisena lajina. Mukana oli 184 osanottajaa 27 eri maasta. Tapahtumia oli seitsemän.


title: Koripallon naisten maailmanmestaruuskilpailut 2010

text: Vuoden 2010 Koripallon naisten maailmanmestaruuskilpailut järjestettiin Tšekissä 23. syyskuuta–3. lokakuuta 2010. Kisojen mestaruuden voitti Yhdysvallat, joka voitti loppuottelussa Tšekin.


title: VASP:n lento 168

text: VASP:n lento 168 oli Rio de Janeirosta Fortalezaan 8. kesäkuuta 1982 suunnannut reittilento, joka törmäsi maastoon laskeutumisvaiheessa. Se on kolmanneksi eniten kuolonuhreja vaatinut lento-onnettomuus Brasilian historiassa Gol Transportes Aéreosin lennon 1907 ja TAM Linhas Aéreasin lennon 3054 jälkeen.


title: Hallamittari

text: Hallamittari ("Operophtera brumata") on loppusyksyn erittäin yleinen yöperhoslaji.


title: Hallamittari

text: Hallamittari on voimakkaasti sukupuolidimorfinen perhoslaji. Koiraan etusiipien pohjaväri vaihtelee vaaleanharmaasta vaaleanruskeaan, mutta siinä on yleensä selvä rusehtava vivahde. Etusiiven poikki kulkee useita kapeita, syvään aaltoilevia, tummanharmaita poikkiviiruja, joiden reunat eivät ole kovin terävät. Tärkeänä lajituntomerkkinä takasiiven poikki kulkee selvästi erottuva tumma raita ja etusiiven ulompi poikkijuova kohtaa siiven takareunan kohtisuorasti. Siipien kärjet ovat selvästi pyöreät. Takasiivet ovat vaaleanrusehtavat ja niissä on jokseenkin selkeitä kaarimaisia juovia. Siipiväli on 24–32 mm.


title: Hallamittari

text: Naaras ei ensisilmäyksellä muistuta perhosta, sillä sen siivet ovat surkastuneet tynkämäisiksi, mustavalkoisiksi liuskoiksi, joiden pituus on alle puolet eläimen vartalon pituudesta. Ruumis on tukeva ja väriltään harmaan ja mustankirjava. Raajat ovat pitkät, ja eräistä muista siivettömistä perhosnaaraista poiketen hallamittarinaaraat liikkuvat pois koteloitumispaikkansa luota.


title: Hallamittari

text: Huomattavan samannäköinen laji on läheistä sukua oleva lumimittari ("Operophtera fagata"). Molemmat lajit lentävät samaan aikaan, ja niitä tavataan usein yhdessä samalla biotoopilla.


title: Hallamittari

text: Hallamittaria tavataan laajalti Euroopassa. Suomessa lajia tavataan koko maassa, mutta se on yleisempi etelässä. Aikuiset perhoset lentävät syyskuun puolivälistä pitkälle marraskuulle, mutta Etelä-Suomessa perhosia voi tavata jopa joulukuun alkuun saakka. Etelämpänä Euroopassa lentoaika jatkuu jopa helmikuuhun.


title: Hallamittari

text: Hallamittari lähtee lentoon vasta melko myöhään syksyllä, jolloin useimmat muut perhoslajit ovat jo hävinneet. Perhoset ovat aktiivisia iltayöstä. Laji on esiintymisalueellaan erittäin yleinen ja usein huomattavan runsaslukuinen, jolloin yövalojen luota voi löytää koirasperhosia kymmenittäin. Naaraita löytyy puiden rungoilta, helpoimmin parittelun aikana.


title: Hallamittari

text: Toukat tuottavat silkkirihmaa, jolla ne saavat liitettyä ravintokasvien lehtiä yhteen suojapaikakseen. Joinakin vuosina esiintyessään runsaina, toukat voivat aiheuttaa merkittäviä vahinkoja kasvillisuudelle. Toukka koteloituu maahan. Talvehtii munana.


title: Hallamittari

text: Toukat käyttävät ravinnokseen useita puuvartisia kasvilajeja. Hallamittaria ja sen toukkia esiintyy omena-, luumu- ja kirsikkapuissa sekä tammilla ja lehmuksilla.


title: Jaspisyökkönen

text: Jaspisyökkönen ("Staurophora celsia") on melko yleinen, vihreänkirjava yöperhoslaji.


title: Jaspisyökkönen

text: Jaspisyökkönen on keskikokoinen yökkönen, jota ei voi ulkonäkönsä perusteella sekoittaa mihinkään muuhun perhoslajiin. Etusiivet ovat laajalti tasaisen turkoosinvihreät. Siiven keskellä ja ulkoreunassa vihreän värin katkaisee kapea, ruskeankirjava alue. Perhosen ikääntyessä vihreä väri haalistuu, ja viimeiset lennossa olevat yksilöt voivat olla hyvin vaaleita. Takasiivet ovat tummanharmaat. Turkoosi väri jatkuu myös keskiruumiin selkäpuolelle ja päähän. Siipiväli on 35–44 mm.


title: Jaspisyökkönen

text: Jaspisyökköstä tavataan Euroopasta Aasian poikki Japaniin saakka. Suomessa laji havaittiin ensimmäisen kerran Ahvenanmaalla vuonna 1934, ja se on sittemmin levinnyt koko Etelä- ja Keski-Suomeen. Aikuiset perhoset lentävät syksyllä, elokuun lopulta lokakuun alkupuolelle.


title: Jaspisyökkönen

text: Elinympäristönään laji suosii lehtimetsiä, puistoja sekä puutarhoja ja lentää helposti valolle. Toukat elävät ravintokasvinsa juurakoissa. Laji talvehtii munana.


title: Jaspisyökkönen

text: Toukka käyttää ravinnokseen useita heinälajeja, erityisesti kuitenkin hietakastikkaa ("Calamagrostis epigejos").


Älä lausu väärää todistusta lähimmäisestäsi on kahdeksas Raamatun kymmenestä käskystä siinä muodossa jossa se on evankelisluterilaisen kirkon katekismuksesta. Isossa katekismuksessa Martti Luther tulkitsee, että käsky kieltää jokaisen kielen synnin, joka suinkin voi lähimmäistä vahingoittaa tai loukata. Hänen mukaansa Jumala tahtoo estää kaiken lähimmäistä vahingoittavan kielenkäytön, olipa sitten kysymys valhesaarnaajien kieroista opeista, väärien tuomareiden ja todistajien aikaansaamista tuomiosta tai muista, oikeusistuimen ulkopuolella lausutuista valheista ja parjauksista. Lutherin mukaan lähimmäisen tekemiä syntejä ei saa saattaa muiden tietoon. Jos niin tekee, syyllistyy tuomitsemiseen ja arvosteluun, mikä tarkoittaa lankeamista syntiin, joka on suurempi kuin se mistä kerrottiin. Kukaan ei saa puhua toisesta pahaa, vaikka tietäisikin hyvin tämän todella olevan syyllinen.


title: Älä lausu väärää todistusta lähimmäisestäsi

text: Vähässä katekismuksessa Luther tulkitsee, että lähimmäisestä ei saa puhua perättömiä, eikä hänen luottamustaan saa pettää, panettella häntä tai tahraa juoruilla hänen mainettaan, vaan häntä puolustettava, puhuttava hänestä hyvää ja tulkittava kaikki hänen parhaakseen.


text: Eero Huovisen mukaan meidän on puhuttava lähimmäisistämme samalla tavalla kuin tahdomme heidän puhuvan meistä. Jos muut kertovat lähimmäisestämme pahaa, rakkaus vaatii meitä tukemaan ja auttamaan häntä. Toisen mainetta on varjeltava sekä yksityisesti että julkisesti. Julkisuuteen kuuluu oikeuden ja totuuden vaatimus ja siihen liittyvä avoimuus. Emme kuitenkaan saa paljastaa lähimmäisen rikkomuksia ilman varmaa tietoa ja painavaa syytä. Rikkomusten arvioiminen on uskottu oikeuslaitokselle, joka toteaa syylliset ja asettaa heidät vastuuseen teoistaan. Yksityiselämässä meidän ei tule syyttää toisia eikä paljastaa heidän heikkouksiaan. Tehtävämme on rohkaista heitä vapautumaan menneestä ja etsimään uutta suuntaa elämälleen.


title: Yellow Film & TV

text: Yellow Film & TV on suomalainen elokuva- ja televisiotuotantoyhtiö.


title: Yellow Film & TV

text: Yritys on erikoistunut elokuviin, draamaan, komediaan, viihteeseen ja urheiluun. Konsernin toimitusjohtaja ja vastaava tuottaja on Olli Haikka. Yhtiön operatiivisena johtajana toimii Tomi Paajanen ja talousjohtajana Jorma Reinilä. Riku Riihilahti vastaa yhtiön kansainvälisestä toiminnasta syksystä 2018 alkaen. Viihteen vastaavana tuottajana on toiminut maaliskuusta 2016 lähtien Suvi Oja-Heiniemi. Jarkko Hentula aloitti fiktion vastaavana tuottajana vuonna 2018. Elokuvien vastaavana tuottajana toimii vuodesta 2018 lähtien Marko Talli.


title: Yellow Film & TV

text: Yellow Film & TV on perustettu vuonna 2008 emoyhtiöksi Filmiteollisuus-konsernille. Yellow Film & TV on tehnyt 2010-luvulla aktiivisesti yritysjärjestelyjä; se on perustanut tytäryhtiöitä sekä ostanut ja myynyt niitä. Yellow Film & TV on viime vuosien aikana myös yksinkertaistanut organisaatiorakennettaan sulauttamalla tytäryhtiöitä itseensä.


title: Yellow Film & TV

text: Filmiteollisuus Fine Ab perustettiin vuonna 1994. Vuonna 2013 konserni fuusioitiin osaksi emoyhtiö Yellow Film & TV:tä, ja se on enää Yellow’n aputoiminimi. Filmiteollisuuden nimellä tehtyjä televisiotuotantoja olivat muun muassa "Pasila", "Miitta-täti", "Ihmisten puolue", "Jopet Show", "Kallio", "Ihmebantu", "Parasta aikaa", "Puutarhaunelmia", "Hilander-TV" ja "Tohtori Kiminkinen".


title: Yellow Film & TV

text: 31. elokuuta 2014 Yellow Film & TV:hen fuusioituneen tytäryhtiön televisiotuotantoja ovat muun muassa "Putous", "Läpiveto", "Hyvät ja huonot uutiset", "Hurtta ja stara", "Sokkokokki", "Kenraali Pancho & Pojat Pohjoiskalotilla", "Sisu" ja "Hymy pyllyyn". Yellow Film & TV osti yrityksen vuonna 2010.


title: Yellow Film & TV

text: 1. tammikuuta 2015 Yellow Film & TV:hen fuusioitunut tytäryhtiö Story Of Sports keskittyy urheilu- ja vapaa-ajan sekä lifestyleohjelmien tuotantoon. Story Of Sports Oy:n ohjelmia ovat muun muassa "Mestareiden mestari", "Sisu", "Huipulla" ja "Ravisuora". Lisäksi Story of Sports on tuottanut lasten ja nuorten ohjelmasarjan "Galaxin mestari" (mm. Lentismestari, Partiomestari, Hevostaitomestari). Yellow Film & TV osti yrityksen vuonna 2010.


title: Yellow Film & TV

text: Vuonna 2001 perustetun tuotantoyhtiö Helsinki-Filmin Yellow Film & TV:hen kuulumisen aikana tuottamia elokuvia ovat muun muassa "Tyttö sinä olet tähti", "Ganes", "Käsky", "Kielletty hedelmä" ja "Napapiirin sankarit". Yhtiö tuotti Yellow Film & TV:n alla lisäksi muun muassa tv-sarjat "Tukka auki" ja "Vastaparit". Tuotannot ovat voittaneet useita Jussi-palkintoja ja saaneet runsaasti kansainvälisiä elokuvapalkintoja. Yellow Film & TV myi Helsinki-Filmin vuonna 2012 sen nykyiselle johdolle (Miia Haavisto, Aleksi Bardy ja Annika Sucksdorff).


title: Yellow Film & TV

text: Yellow Film & TV:n vuonna 2009 perustama tytäryhtiö Helsinki-kirjat kustansi kauno- ja tietokirjallisuutta. Helsinki-kirjojen kustantajana toimi vuoden 2012 lokakuuhun asti Jan Erola. Yritys fuusioitiin Yellow Film & TV:hen eli käytännössä lopetettiin vuonna 2014.


title: Yellow Film & TV

text: Vuonna 2002 ostetun tuotantoyhtiö Ten Years Productionsin tekemiä televisiotuotantoja ovat muun muassa "Se on siinä", "Kolmen kopla" ja "Ennätystehdas". Yhtiö on voittanut useita yleisö-Venloja. Ten Years Production siirtyi Juha Vuorion omistukseen 17.5.2018.


title: Yellow Film & TV

text: Yellow Film & TV:n uusin tytäryhtiö Gunu Partners Oy aloitti toimintansa 1.1.2016. Yritys lopetettiin vuonna 2017.


title: Kaiken se kestää (kirja)

text: Kaiken se kestää on Uma Karman 2009 julkaistu teos.


title: Kaiken se kestää (kirja)

text: Luukas on järjestänyt juhlat kodissaan, joihin hän on kutsunut koulukavereitaan. Hän käy lukion urheiluluokkaa ja rakastaa koripalloa yli kaiken. Hän on kutsunut juhliin myös samaa lukiota käyvän Tuukan, eivätkä he tunne toisiaan. Tuukka ei ymmärrä, miksi hänet on kutsuttu juhliin ja on lähdössä pois. Luukas ja Tuukka päätyvät saunaan suutelemaan ja Luukas kertoo olleensa ihastunut häneen jo pidemmän aikaa. Tuukan perhe on lähdössä kesämökille neljäksi viikoksi, eikä Tuukan äiti anna hänelle lupaa jäädä yksin kotiin. Tuukka pyytää Luukasta mukaan mökille, jossa he jatkavat salaista suhdettaan.


title: Kaiken se kestää (kirja)

text: Kun kesäloma on ohi ja koulu alkaa, pojille jää vähemmän aikaa tavata toisiaan. Luukaksen vanhemmat ovat syvästi uskonnollisia ja he ovat aina päättäneet kaikki poikansa asiat. Pojat viihtyvät paljon yhdessä, ja Luukaksen vanhemmat alkavat epäillä poikien seurustelevan. Tämän seurauksena poikien välit viilenevät eivätkä he ole puheväleissä vähään aikaan.


title: Kaiken se kestää (kirja)

text: Aikaa kuluu ja pojat muuttavat eri paikkakunnille. He eivät näe toisiaan moneen vuoteen, mutta ajattelevat toisiaan kaiken aikaa. Eräänä iltana Tuukka menee läheiseen yökerhoon kavereidensa kanssa, ja tapaa siellä Luukaksen. Tuukka juo tyrmäystipoilla terästetyn juoman ja Luukas vie hänet asuntoonsa yöksi. Luukaksen isä omistaa huonekalufirman ja on lähettämässä poikaansa töihin toiselle puolelle Suomea uuteen avattavaan huonekalumyymäläänsä, kun huomaa Tuukan olevan taas kuvioissa. Tämä on ensimmäinen kerta, kun Luukas vastustaa isänsä tahtoa. Lopulta Luukaksen vanhemmat hyväksyvät poikien suhteen ja he muuttavat yhteen.


title: Yhdistyvä merkki

text: Yhdistyvä eli kombinoituva merkki on digitaalisessa typografiassa erityisenlainen kirjoitusmerkki, tyypillisesti tarke, jota käytetään jonkin toisen merkin lisukkeena. Se on teknisessä mielessä erillinen merkki, jolla on oma Unicode-tunnus, mutta se ei vie tekstirivillä lainkaan tilaa vaan asettuu edeltävän merkin – "kantamerkin" eli "perusmerkin" – kohdalle, niin että ne näyttävät muodostavan yhden kokonaisuuden. Yhdistyvä merkki voi pystysuunnassa asemoitua kantamerkin ylä- tai alapuolelle tai keskelle. Käytettävästä fontista ja ohjelmistosta riippuu, miten hyvin yhdistyvä merkki käytännössä osuu paikalleen.


title: Yhdistyvä merkki

text: Tietokonemerkistöissä on myös teknisesti yksinkertaisempia koostemerkkejä, joihin lähtökohtaisesti sisältyvät sekä tarke että kantamerkki. Muodollisesti koostemerkki tulkitaan samaksi kuin vastaava kantamerkin ja yhdistyvän merkin muodostama kokonaisuus eli niin sanottu "hajotelma". Keskenään yhtäläisiksi on siis ymmärrettävä esimerkiksi koostemerkki š (U+0161 eli latinalainen pienaakkonen s ja hattu) ja hajotelma š (U+0073 U+030C eli latinalainen pienaakkonen s, jota seuraa yhdistyvä hattu).


title: Yhdistyvä merkki

text: Yhdistyvät merkit edustavat verrattain uutta fonttitekniikkaa, joka ei aina toimi ongelmitta. Jotkin ohjelmat voivat pyrkiä kiertämään mahdolliset käytännön ongelmat korvaamalla kantamerkistä ja yhdistyvästä merkistä muodostuvan hajotelman vastaavalla koostemerkillä. Kaikki yhdistelmät eivät kuitenkaan ole saatavilla koostemerkkeinä. Unicode-merkistössä ei esimerkiksi ole akuuttiaksentilla varustettuja kyrillisiä vokaalikirjaimia, joten jos venäjänkielisessä tekstissä halutaan merkitä myös sanapainot (mikä tavallisesti tehdään vain sanakirjoissa ja kielen oppikirjoissa), kyrilliseen kirjaimeen pitää liittää yhdistyvä akuutti.


title: Yhdistyvä merkki

text: Seuraavassa esimerkissä on sukunimi Åström kirjoitettuna ensin tavanomaisesti käyttäen koostemerkkejä Å (U+00C5) ja ö (U+00F6) ja sitten hajotelmia, joissa tarkkeetonta A-kirjainta (U+0041) seuraa yhdistyvä yläpuolinen ympyrä (U+030A) ja o-kirjainta (U+006F) yhdistyvä treema (U+0308). Eron havainnollistamiseksi kumpikin vaihtoehto on tässä lisäksi esitetty kirjain kerrallaan siten, että koostemerkit näkyvät vihreinä ja kantamerkit mustina; yhdistyvät tarkkeet voivat selaimesta ja fontista riippuen näkyä oransseina tai mustina (tai joissain selaimissa eivät ehkä lainkaan):


title: Yhdistyvä merkki

text: Värityksen eroja lukuun ottamatta nämä vaihtoehdot ovat siis periaatteessa yhtäläisiä, ja niiden pitäisi näyttää samanlaisilta. Yhdistyvät tarkkeet eivät kuitenkaan aina näy oikein, ja pahimmassa tapauksessa ne voivat jäädä piiloon tai kantamerkin kohdalla tai perässä voi näkyä neliskulmainen korvikekuvio osoittamassa, että tarke ei sisälly käytössä olevaan fonttiin.


title: Yhdistyvä merkki

text: Toisaalta koostemerkitkään eivät aina ole ongelmattomia, sillä kovin eksoottiset merkit eivät sisälly kaikkiin fontteihin. Seuraavassa esimerkissä on rekonstruoituna indoeurooppalaisen kantakielen sana ’koira’:


title: Yhdistyvä merkki

text: Joissain tilanteissa ensimmäisen vaihtoehdon harvinaisilla tarkkeilla varustetut k ja u sekä o (jonka yläpuolella on kaksi tarketta) voivat typografisesti näyttää silmiinpistävän erilaisilta kuin tarkkeeton n, ja pahimmassa tapauksessa niiden paikalla näkyy pelkkä neliskulmainen korvikekuvio. Yhdistyviä tarkkeita käytettäessä ainakin kantamerkkien pitäisi olla tunnistettavissa, vaikka selain ei yhdistyviä tarkkeita osaisikaan esittää oikein.


title: Yhdistyvä merkki

text: Yhdistyvien merkkien kirjoittaminen vaatii usein erityistoimia. Suomalaiseen vakionäppäimistöön kuuluvat tarkenäppäimet on vanhastaan tarkoitettu koostemerkkien kirjoittamiseen, joten niillä ei suoraan voi tuottaa yhdistyviä tarkkeita. Laajennetusta suomalaisesta näppäimistöasettelusta on tosin laadittu myös muunnelmia, joita käytettäessä tarkenäppäin tuottaakin yhdistyvän tarkkeen. Joissain Linux-järjestelmissä (esimerkiksi Debianissa) yhdistyvän tarkkeen voi puolestaan kirjoittaa näpäyttämällä ensin erityistä yhdistelmänäppäintä (compose-näppäin, jollaiseksi usein on määritelty oikeanpuoleinen Windows-näppäin) ja sen jälkeen asianmukaista tarkenäppäintä kaksi kertaa peräkkäin.


title: Yhdistyvä merkki

text: HTML-koodissa voi yhdistyvän merkin tuottaa Unicode-tunnukseen perustuvalla numeerisella merkkiviittauksella. Kun esimerkiksi yhdistyvän hatun tunnus on U+030C, voidaan käyttää vastaavaa merkkiviittausta codice_1 (viittaus alkaa &-merkillä ja päättyy puolipisteeseen; tunnuksen alkunollaa ei HTML-viittaukseen tarvitse sisällyttää, mutta ristikkomerkin ja x-kirjaimen yhdistelmä codice_2 osoittaa, että kyse on heksadesimaalisesta viittauksesta). Merkkiviittaus tulee kirjoittaa välittömästi kantamerkin perään, jotta se asettuisi edeltävän merkin kohdalle:


title: Yhdistyvä merkki

text: Eräät yhdistyvät tarkkeet ovat kahden kirjaimen levyisiä, niin että ne ylettyvät myös seuraavan kirjaimen päälle. Tällöin yhdistyvä merkki kirjoitetaan siis tavallaan kahden kantamerkin väliin (tosin varsinainen kantamerkki on aina nimenomaan edeltävä merkki):


title: Yhdistyvä merkki

text: Kantamerkkiin voi sekä sen ylä- että alapuolella liittyä useitakin yhdistyviä merkkejä, jolloin ne pinoutuvat (tai niiden pitäisi pinoutua) päällekkäin. Tällöin voi olla tarpeen kiinnittää huomiota siihen, missä järjestyksessä yhdistyvät merkit lisätään. Esimerkiksi suomalais-ugrilaisen tarkekirjoituksen ohjeistuksessa on linjattu, että ensin kuuluu kirjoittaa kirjaimen alapuoliset tarkkeet ja vasta niiden jälkeen yläpuoliset tarkkeet. Kummassakin tapauksessa ensin kirjoitetaan kantamerkkiä lähinnä oleva tarke ja sen jälkeen muut asteittain kantamerkistä loitontuen:


title: Yhdistyvä merkki

text: Seuraaviin taulukoihin on koottu yhdistyviä merkkejä ilman kantamerkkiä. Ne on järjestetty Unicode-tunnusten mukaisesti. Kaikki merkit eivät välttämättä näy selaimessa oikein.Jos yhdistyviä ylä- tai alaviivamerkkejä (U+0305, U+0332, U+0333, U+033F) liitetään peräkkäisiin kantamerkkeihin, niistä pitäisi periaatteessa muodostua yhtenäinen ylle- tai alleviivaus, mutta tähän tarkoitukseen on suositeltavaa käyttää tavanomaisempia tyylitekniikoita.Harmaat merkkipaikat eivät toistaiseksi ole käytössä.


title: Valentin Alberti

text: Valentin Alberti (1635-1697) oli ortodoksi-luterilainen filosofi ja teologi Sleesiasta.


title: Valentin Alberti

text: Hän puolusti luterilaista ortodoksiaa luonnonoikeutta kannattaneita Hugo Grotiusta, Samuel von Pufendorfia ja Christian Thomasiusta vastaan ja oli tunnettu aktiivisesta roomalaiskatolisuuden vastaisesta polemiikistaan.


title: Valentin Alberti

text: Alberti aloitti opintonsa Leipzigin yliopistossa vuonna 1653, tullen maisteriksi 1656. Vuonna 1663 hän oli jo logiikan ja metafysiikan professori ja vuonna 1672 hänestä tuli myös teologian apulaisprofessori.


title: Valentin Alberti

text: Vuonna 1665 hän avioitui Leipzigin kaupungintuomari Johannis Preibisin tyttären kanssa.


title: Pekka Päivärinta (ratamoottoripyöräilijä)

text: Pekka Päivärinta (s. 11. tammikuuta 1971) on suomalainen ratamoottoripyöräilijä, joka kilpailee sivuvaunuluokassa. Hän on voittanut viisi maailmanmestaruutta. Vuonna 2008 Timo Karttialan kanssa, vuosina 2010, 2011 ja 2013 sveitsiläisen Adolf Hännin kanssa ja vuonna 2016 Kirsi Kainulaisen kanssa. MM-hopeaa Päivärinta saavutti vuosina 2006, 2007, 2009, 2017 ja 2018 sekä MM-pronssia vuonna 2015.


title: Jorma Sipilä

text: Jorma Sipilä (s. 17. maaliskuuta 1945 Helsinki) on suomalainen sosiaalipolitiikan tutkija ja valtiotieteiden tohtori (1976). Hän on ollut Tampereen yliopiston sosiaalipolitiikan, erityisesti sosiaalityön professorina vuodesta 1982, yliopiston rehtori vuosina 1998–2004 ja kansleri vuosina 2004–2009. Hän toimi Suomalaisen tiedeakatemian esimiehenä vuosina 2012–2014.


title: Jorma Sipilä

text: Sipilän tutkimuksen aiheena ovat olleet muun muassa hyvinvointivaltio, sosiaalipolitiikka, vanhusten ja lasten palvelut.


title: Teenage Dream (Katy Perryn kappale)

text: ”Teenage Dream” on kappale yhdysvaltalaisen laulaja Katy Perryn vuonna 2010 ilmestyneeltä samannimiseltä albumilta. Kappale julkaistiin singlenä 23. heinäkuuta 2010 ja siitä on tehty myös musiikkivideo.


title: Honky Château

text: Honky Château on Elton Johnin viides studioalbumi, joka julkaistiin vuonna 1972. Vuonna 2003 se sijoittui sijalle 357 "Rolling Stonen" 500 kaikkien aikojen parasta albumia -listalla. Albumi sisältää kaksi onnistunutta singleä "Honky Cat" ja "Rocket Man". "Honky Château" oli Elton Johnin ensimmäinen albumi joka saavutti ykkössijan Yhdysvaltain Billboard 200 -listalla. Albumi saavutti kolmannen sijan Kanadan albumilistalla 29. heinäkuuta 1972 ja toisen sijan Britannian albumilistalla. Albumi oli sertifioitu kultaa 24. heinäkuuta 1972 ja platinaa 13. lokakuuta 1995 Recording Industry Association of Americalta.


title: Honky Château

text: Kaikki kappaleet kirjoittanut Elton John ja Bernie Taupin.


title: Pavel Lyžyn

text: Pavel Konstantinovitš Lyžyn (; s. 24. maaliskuuta 1981 Voronok, Venäjän SFNT, Neuvostoliitto) on valkovenäläinen yleisurheilija, joka kilpailee kuulantyönnössä ja kiekonheitossa. Hän edustaa seuratasolla Dynamo Brestiä.


title: Pavel Lyžyn

text: Lyžyn on voittanut arvokisoista kaksi mitalia, hopeaa sekä sisäratojen EM-kisoista 2007 että vuoden 2003 universiadeista. Hän on osallistunut olympialaisiin kolmesti, vuosina 2004, 2008 ja 2012. Lyžyn sijoittui seitsemänneksitoista Ateenan kisoissa 2004. Pekingissä 2008 hän sijoittui alun perin viidenneksi seitsemän senttimetrin päähän mitalista, nousten neljänneksi Andrei Mih’nevitšin dopinghylkäyksen jälkeen. Lopulta myös Lyžyn hylättiin vuonna 2016 kun hänen Pekingin olympialaisissa antamansa dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksiaan hylättiin takautuvasti aikaväliltä 15.8.2008–14.8.2010.


title: Pavel Lyžyn

text: Lyžyn on lisäksi ollut kuudes Wienin sisäratojen EM-kisoissa 2002 ja kymmenes Göteborgin EM-kisoissa 2006. Lyžyn on kilpaillut kuulantyönnön lisäksi myös kiekonheitossa, jossa hän sijoittui toiseksi alle 20-vuotiaiden EM-kisoissa 1999 ja seitsemänneksi alle 20-vuotiaiden MM-kisoissa 2000.


title: Pavel Lyžyn

text: "Lähde: IAAF"


title: Dammarhartsi

text: Dammarhartsi eli dammarvernissa on muun muassa Dipterocarpaceae-heimon puista erittyvää ainetta, joka kovettuu hartsiksi.


title: Dammarhartsi

text: Dammarhartsin väri vaihtelee kirkkaasta vaalean kellertävään. Se liukenee hyvin tärpättiin ja lakkabensiiniin, mutta spriihin heikosti. Dammarhartsin CAS-numero on 9000-16-2.


title: Dammarhartsi

text: Tärpättiin liuotettua dammarhartsia käytetään öljymaalauksessa ja entisöinnissä. Jauhettua dammarhartsia on käytetty myös grafiikassa akvatintan tekemiseen.


title: Katariina Romppainen

text: Katariina Romppainen (s. 7. kesäkuuta 1964 Kemijärvi) on suomalainen kirjailija ja käsikirjoittaja.


title: Katariina Romppainen

text: Romppainen on opiskellut yhteiskuntatieteitä ja draamaa Tampereen yliopistossa ja luovaa kirjoittamista muun muassa Viita-akatemiassa. Hänen esikoisteoksensa "Leppäkerttu ja huuliharppu" ilmestyi vuonna 2003 Otavan kustantamana.


title: Katariina Romppainen

text: Romppaisen teokset "Sääskentapporock" (2006), "Rokkisokki" (2008) ja "Roolipeliä" (2010) olivat Arvid Lydecken -palkintoehdokkaina. "Sääskentapporock" sai Tampereen kaupungin kirjallisuuspalkinnon vuonna 2006 ja "Pitkät päiväunet" vuonna 2010. "Pitkät päiväunet" oli Kodiksamia -kirjallisuuspalkintoehdokkaana vuonna 2012.


title: Katariina Romppainen

text: Romppainen on kuulunut M. E. Kuusi -salanimellä julkaisseeseen kirjailijaryhmään, jonka muita jäseniä ovat Hannu Hirvonen, Tuula Kallioniemi, Raili Mikkanen, Aira Savisaari ja Katri Tapola. Hän on myös kirjoittanut Uusi päivä -päivittäissarjaa sekä työskennellyt pitkään vapaana toimittajana.


title: Katariina Romppainen

text: Katariina Romppainen asuu perheineen Tampereella.


title: Katariina Romppainen

text:
Lasten- ja nuortenromaanit
Aikuisten romaanit


title: Katariina Romppainen

text: Kirjailijanimellä Kati Routa:


title: Gillette

text: Gillette on monikansallisen Procter & Gamblen omistama partahöylien, partaterien ja muiden parranajo- ja karvanpoistotuotteiden tuotemerkki. Tuotteita valmistaa The Gillette Company. Yhtiö aloitti toimintansa vuonna 1901 nimellä American Safety Razor Company, mutta vaihtoi pian nimekseen Gillette Safety Razor Company ja myöhemmin The Gillette Company. Vuonna 2005 Procter & Gamble osti yhtiön 57 miljardin yhdysvaltain dollarin hintaan.


title: Gillette

text: Gillette-tuotemerkin taustalla on vuonna 1855 syntynyt kauppamatkustaja ja keksijä King Camp Gillette joka sai idean kertakäyttöisiä teriä käyttävästä partahöylästä vuonna 1895. Ajatuksen kehittäminen toimivaksi, patentoitavaksi malliksi vei kuusi vuotta ja höylän ja terien kaupallinen valmistus alkoi vuonna 1903. Ensimmäisen maailmansodan aikana Gillette sai partahöylälleen paljon uusia käyttäjiä yhtiön solmittua sopimuksen Yhdysvaltain asevoimien kanssa partahöylien ja -terien toimittamisesta kaikille asevelvollisille. Toisella maailmansodalla oli samanlainen vaikutus: yhtiö toimitti yhdysvaltalaisille asevelvollisille 12,5 miljoonaa partahöylää ja yli 1,5 miljardia terää. Gillette laajensi toimintaansa nopeasti myös Yhdysvaltojen ulkopuolelle ja käytti toisen maailmansodan jälkeisinä vuosina suuria summia televisioitujen urheilutapahtumien sponsorointiin, mikä mahdollisti yhtiön nopean kasvun.


title: Gillette

text: Gillette on markkinajohtaja partahöylä- ja terämarkkinoilla: vuonna 2018 Procter & Gamblen osuus maailmanmarkkinoista oli lähes 65 %, josta valtaosa oli Gillette-brändin ansiota. Gillette on 2010-luvulla menettänyt Yhdysvaltain markkinaosuuttaan startup-yrityksille. Vuonna 2010 yhtiön osuus Yhdysvaltain markkinoista oli yli 70 %, kun vuonna 2016 se oli 54 %.


title: Gillette

text: Talouslehti Forbes arvioi vuonna 2018 Gilletten olevan maailman 32. arvokkain brändi. Lehti arvioi brändin arvoksi 17,1 miljardia yhdysvaltain dollaria.


title: Gillette

text: Gillette-yhtiö juontaa juurensa 1800-luvun loppuvuosilta, jolloin yhdysvaltalainen kauppamatkustaja ja keksijä King Camp Gillette sai ajatuksen partahöylästä, jonka terät voisi hävittää niiden tylstyttyä. Tuolloisten partahöylien terät olivat käytännössä lyhyitä partaveitsen pätkiä, jotka piti teroittaa säännöllisesti nahkavyön avulla ja lähettää välillä ammattimiehen hiottavaksi. Kipinän kertakäyttöisen terän keksimiseen Gillette sai kruunukorkin keksijältä William Painterilta, jonka yhtiön markkinoijana Gillette tuolloin työskenteli. Gillette oli patentoinut useita keksintöjä, mutta mikään niistä ei tuottanut rahaa. Painter kehotti Gilletteä keksimään jotain kruunukorkin tapaista kertakäyttöistä.


title: Gillette

text: Idean kehittäminen toimivaksi malliksi ja patenttitoimistolle kelpaavaksi piirustukseksi vei kuusi vuotta. Gillettellä oli vaikeuksia löytää ketään joka kykenisi kehittämään toimivan menetelmän terien valmistamiseen ohuesta teräslevystä mutta löysi lopulta MIT:n yliopistossa kemistin tutkinnon suorittaneen William E. Nickersonin. Pian tämän jälkeen vuonna 1901 Gillette ja muut hankkeessa mukana olleet perustivat yhtiön nimeltä American Safety Razor Company. Yhtiöllä oli aluksi rahoitusvaikeuksia, mutta lopulta Gilletten vanha ystävä John Joyce sijoitti yhtiöön tuotantokaluston rakentamiseen tarvittavan summan. Tuotanto alkoi hitaasti vuonna 1903, mutta seuraavana vuonna Nickerson onnistui uuden terien hiontakoneen valmistuksessa ja myyntiluvut moninkertaistuivat. Yhtiö myi ensimmäisen toimintavuotensa aikana 51 partahöylää ja 168 terää, mutta toisena vuonna myynti nousi 90 884:ään höylään ja 123 648:aan terään. Yhtiö laajensi tuotantoa nopeasti myös Yhdysvaltojen ulkopuolelle. Vuonna 1905 yhtiö perusti myyntitoimiston Lontooseen ja partaterätehtaan Pariisiin, ja vuonna 1906 yhtiöllä oli tehdas myös Kanadassa, myyntioperaatio Meksikossa sekä Saksan kautta toimiva Euroopan jakeluverkosto.


title: Gillette

text: Korkean hinnoittelunsa johdosta yhtiön myyntiluvut kasvoivat maltillisesti vuodesta 1908 vuoteen 1916. Parran leikkuuttaminen parturilla ja sen leikkaaminen itse partaveitsellä olivat yhä suosittuja tapoja yhdysvaltalaisten keskuudessa eikä kahden päivän sänkikään ollut epätavallinen näky. Tämä muuttui Yhdysvaltojen julistettua sodan keskusvaltoja vastaan vuonna 1917. Yhdysvaltain asevoimien säännöstöt vaativat tuolloin sotilaita hankkimaan omat parranajovälineensä ja sodan julistusvuonna yhtiö myi 1,1 miljoonaa partahöylää. Yhtiö markkinoi partahöyläänsä suunnittelemalla maavoimien ja laivaston tunnuksin koristellun partahöyläkotelon ja myi huomattavasti kilpailijoitaan AutoStropia ja Eversharpia enemmän.


title: Gillette

text: Vuonna 1918 Yhdysvaltain asevoimat alkoi jakaa Gilletten parranajovälineitä jokaiselle asevelvolliselle. Myyntiluvut nousivat 3,5 miljoonaan partahöylään ja 32 miljoonaan terään. Tämän seurauksena miljoonat nuoret miehet tottuivat ajamaan partansa päivittäin Gilletten höylällä. Yhtiö hyödynsi tätä markkinoinnissaan sodan päätyttyä ja kannusti sanoma- ja aikakauslehtimainoksissaan kotiutuneita sotilaita pitämään kiinni asevoimissa omaksumastaan tavasta.


title: Gillette

text: Gilletten alkuperäisen partahöylän patenttisuoja oli loppumassa vuoden 1921 marraskuussa joten pysyäkseen tulevia kilpailijoitaan edellä yhtiö toi markkinoille uuden New Improved -nimisen partahöylän ja vaihtoi hinnoitteluaan kilpailukykyisemmäksi. Alkuperäisen partahöylän nimeksi annettiin Old Type ja sen hinta alennettiin aiemmasta viidestä dollarista yhteen dollariin, mikä teki siitä tarpeeksi edullisen hankinnan myös alempiin tuloluokkiin kuuluville. Tämän seurauksena Gilletten terämarkkinat laajenivat huomattavasti ja yksikkömyynti kymmenkertaistui vuodesta 1917 vuoteen 1925. Yhtiö laajensi myös toimintaansa Yhdysvaltojen ulkopuolella heti sodan loputtua: Lontoossa avattiin New Improved -höyliä valmistava tehdas ja yhtiö perusti tusinoittain myyntitoimistoja ja tytäryhtiöitä Eurooppaan ja muualle maailmaan.


title: Gillette

text: Gillette koki takaiskun vuosikymmenen lopulla sen kilpailijan AutoStropin haastaessa yhtiön oikeuteen patenttirikkomuksesta. Asia sovittiin oikeuden ulkopuolella ja Gillette lupautui ostamaan AutoStropin 310 000:lla äänestysoikeudettomalla Gilletten osakkeella. Ennen kaupan toteutumista AutoStropin määräämässä tilintarkastuksessa kävi kuitenkin ilmi että Gillette oli liioitellut myyntilukujaan ja tuottojaan usean vuoden ajan ja maksanut bonuksia yhtiöjohdolle näiden myyntilukujen perusteella. AutoStrop lupasi toteuttaa kaupan tästäkin huolimatta mutta vaati suuren määrän etuoikeutettuja osakkeita äänioikeudettomien osakkeiden sijaan. Yritysfuusio toteutui vuonna 1930 ja teki AutoStropin johtajasta Henry Gaismanista Gilletten enemmistöomistajan.


title: Gillette

text: 30-luvun lama-aika heikensi Gilletten kotimaan markkina-asemaa huomattavasti. Yhtiön osuus Yhdysvaltain markkinoista tippui alle 50:een prosenttiin kuluttajien ostaessa kilpailevien valmistajien teriä ja käyttäessä samaa terää pidemmän ajan. Gillette joutui ensimmäistä kertaa kilpailemaan hinnassa kilpailevien terävalmistajien kanssa, mikä johti terien laadun huonontumiseen yhtiön venyttäessä tuotantokalustoaan. Vuonna 1932 yhtiö pyysi mainoksessaan anteeksi teriensä laskenutta tasoa ja toi samalla markkinoille uuden, laadukkaamman partaterän nimeltä Blue Blade (). Gillette kehitti myös Brushless Shaving Cream -parranajovoiteen ja toi viimeisinä lamavuosina markkinoille myös sähkökäyttöisen partakoneen joka kuitenkin vedettiin pian myynnistä.


title: Gillette

text: Gillette toi vuonna 1938 markkinoille halvemman Thin Blade -partaterän (), joka oli painoltaan noin puolet aikaisemmasta Blue Blade -terästä. Halpojen tuotteiden ja hiiliteräksen puutteen ansiosta ohuemmasta terästä tuli lama- ja sotavuosien ajaksi paljon edeltäjäänsä suositumpi. Yhtiö alkoi panostaa huomattavasti markkinointiin yhdysvaltalaisissa urheilutapahtumissa sen huomattua, että sen mainonta World Series -baseballtapahtumassa nosti myyntilukuja yli kaksi kertaa odotettua enemmän.


title: Gillette

text: Vaikka kilpailu oli kovaa kotimaisilla markkinoilla, Gilletten ulkomaan tytäryhtiöt alkoivat ylittää Yhdysvalloista kertyvät liikevoitot. AutoStropin terätehdas Brasiliassa mahdollisti yhtiön laajentumisen Latinalaiseen Amerikkaan, Englannissa AutoStropin ja Gilletten toiminnot yhdistettiin saman katon alle ja yhtiö rakensi uuden terätehtaan Lontooseen. Gilletten Berliinin tehdas valmisti vuonna 1937 40 prosenttia Saksan 900:sta miljoonasta terästä ja piti hallussaan 65-70:tä prosenttia Saksan terämarkkinoista. Kaksi kolmasosaa Gilletten vuoden 1937 tuotoista tuli ulkomaan operaatioista ja seuraavana vuonna - jolloin yhtiön Yhdysvaltain markkinaosuus tippui 18 %:iin - yhtiön 2,9 miljoonan dollarin voitot tulivat lähes kokonaan ulkomaan operaatioista.


title: Gillette

text: Toisen maailmansodan syttyminen vähensi Gilletten höylä- ja terätuotantoa sekä Yhdysvalloissa että muualla maailmassa. Sodan seurauksena monet markkina-alueet sulkeutuivat, Saksan ja Japanin joukot pakkolunastivat yhtiön ulkomaan tehtaita ja tuotantokalustoa ja yhtiön Lontoon ja Bostonin tehtaat valjastettiin osittain asetuotantoon. Vuonna 1942 Gillette määrättiin kohdistamaan yhtiön koko partahöylätuotanto ja suurin osa terätuotannosta Yhdysvaltain asevoimille. Sodan loppuun mennessä varusmiehille oli jaettu 12,5 miljoonaa partahöylää ja puolitoista miljardia partaterää. Gillette avusti asevoimia myös sotilastiedustelussa valmistamalla yhdysvaltalaisille vakoojille tarkkoja kopioita saksalaisista partateristä jotteivät vakoojien parranajovälineet paljastaisi heitä. Yhtiö valmisti myös magneettisia, kompassina toimivia partateriä sekä karttoja ja rahaa kahvansa sisällä pitäviä partahöyliä yhdysvaltalaisia sotavankeja vapauttamaan pyrkiville tiedustelujoukoille.


title: Gillette

text: Sodan jälkeisinä vuosina Gillette pyrki lisäämään tuotantoa mahdollisimman nopeasti modernisoimalla Yhdysvaltojen ja Englannin tehtaidensa tuotantokalustoa, laajentamalla useiden tehtaidensa tuotantokapasiteettia ja avaamalla sodan aikana suljettuja tehtaita. Yhtiö rakensi uuden tehtaan Sveitsiin ja alkoi valmistaa teriä Meksikossa. Myyntiluvut nousivat 50 miljoonaan dollariin vuonna 1946 ja vuonna 1947 yhtiö myi yhteensä miljardi partaterää. Gilletten osuus terämarkkinoista ohitti 50 prosenttia vuonna 1950. Yhtiö päivitti ja joissain tapauksissa siirsi useita vanhempia tehtaitaan Euroopassa 1950-luvulla. Mm. Pariisin tehdas siirrettiin lähellä Sveitsin rajaa sijaitsevaan Annecyn kaupunkiin.


title: Gillette

text: Yhtiö toi markkinoille sodan aikana kehittämänsä partateräkotelon jonka avulla partaterän sai liu-utettua kotelosta höylään koskematta teroitettua puolta. Kotelo oli suunnattu kilpailevan yhtiön Schickin Injector-partahöyliä silmällä pitäen. Vuonna 1947 Gillette julkaisi uuden Gillette Super Speed -partahöylän, mikä oli yhtiön ensimmäinen uusi partahöylä sitten vuonna 1938 julkaistun Tech-partahöylän.


title: Gillette

text: Vuonna 1948 Gillette osti kotipermanentteja myyvän The Toni Companyn ja laajensi myöhemmin muihinkin naisille suunnattuihin tuotteisiin kuten shampoisiin ja hiuskiinteisiin, ja vuonna 1955 yhtiö osti uudelleen täytettäviä kuulakärkikyniä valmistavan Paper Maten. Gillette toi myös vuonna 1960 markkinoille Right Guard -aerosolideodorantin ja osti kertakäyttöisiä sairaalatarvikkeita valmistavan Sterilon Corporationin vuonna 1962.


title: Gillette

text: Televisiomainonnalla oli suuri merkitys Gilletten sodanjälkeiselle kasvulle Yhdysvalloissa. Yhtiö aloitti TV-mainonnan vuonna 1944 ja käytti vuonna 1950 kuusi miljoonaa dollaria kuuden vuoden yksinoikeuteen World Series-baseballottelusarjan sponsorina. 50-luvun puolivälissä yhtiö käytti 85 prosenttia markkinointibudjetistaan televisiomainontaan. Gillette mainosti myös Toni-tuotesarjaa sponsoroimalla Arthur Godfreyn TV-sarjan "Arthur Godfrey & His Friends" ja vuoden 1958 Miss America -kauneuskilpailun ja sen voittajan.


title: Gillette

text: Vaikka Gilletten välitön prioriteetti sodan jälkeen oli kotimaan kysynnän tyydyttäminen ja myöhemmin kotimaan liiketoiminnan monipuolistaminen, yhtiö pyrki laajentumaan kasvupotentiaalia osoittaville ulkomaan markkinoille kuten Latinalaiseen Amerikkaan ja Aasiaan. Kylmä sota kuitenkin sulki monia otollisia markkina-alueita Venäjällä, Kiinassa, Itä-Euroopassa, Lähi-idässä, Kuubassa ja osissa Aasiaa ja rajoitti toimintaa muualla. Yhä useammat valtiot vaativat ulkomaisilta yrityksiltä osittaista paikkallista omistusta hintana markkinoille pääsystä tai toiminnan jatkumisesta. Euroopan ja kotimaan markkinoiden ulkopuolella Gillette käytti aikaa ja rahaa tuotanto- ja jakeluverkostojen rakentamiseen sillä yhtiö arvioi että lopulta markkinat vapautuisivat ja nationalistiset rajoitukset poistuisivat, mikä mahdollistaisi voimakkaan laajentumisen uusille markkinoille. 1960-luvun lopulla yhtiö mm. aloitti menestyksekkään minitehdashankkeen Malesian valtion kanssa 40 prosentin omistuksella ja perusti tehtaan Iraniin 51 prosentin valtio-omistuksella. Iranin tehdas oli yksi Gilletten suurimmista ja nykyaikaisimmista tehtaista Iranin vuoden 1979 vallankumoukseen saakka, jolloin ajatollah Ruhollah Khomeini nousi valtaan. Uusi hallinto näki länsimaalaiset yritykset uhkana ja Gillette joutui vetäytymään maasta.


title: Gillette

text: Vuonna 1960 Gillette toi markkinoille Super Blue -partaterän, yhtiön ensimmäisen huomattavasti parannellun partaterän sitten 30-luvun Blue Bladen. Uuden terän silikonipinnoitus vähensi yhtiön laboratoriotesteissä partakarvojen tarttumista terään ja oli näin huomattavasti miellyttävämpi käyttää kuin pinnoittamattomat terät. Super Blue oli menestys ja myi enemmän kuin Blue Blade ja Thin Blade -partaterät yhteensä. Vuoden 1961 loppuun mennessä Gilletten osuus kaksipuolisten partaterien markkinoista nousi yli 90 %:iin ja 70 %:iin kaikista partateristä.


title: Gillette

text: Noin kaksi vuotta Super Bluen julkaisun jälkeen, vuonna 1962, englantilainen Wilkinson Sword haastoi Gilletten tuomalla markkinoille maailman ensimmäisen ruostumattomasta teräksestä valmistetun partaterän. Terä pysyi käyttäjien mukaan terävänä noin kolme kertaa pidempään kuin parhaatkin hiiliteräksiset - Super Blue mukaan luettuna - mikä teki Wilkinsonin teristä erittäin haluttuja. Gillette oli itse asiassa Super Bluen kehittämisen aikana löytänyt pinnoitusmenetelmän jota voitiin käyttää myös terien valmistukseen ruostumattomasta teräksestä mutta sen jatkokehitys oli sysätty syrjään Super Bluen saattamiseksi markkinoille. Wilkinson käytti Gilletten patentoimaa pinnoitusmenetelmää teriensä valmistuksessa ja joutui maksamaan rojalteja Gillettelle.


title: Gillette

text: Gillette ei halunnut tuoda omia ruostumattomasta teräksestä valmistettuja teriään markkinoille; Super Blue oli tuottanut yhtiölle suurta voittoa ja sen korvaaminen pidempikestoisella terällä olisi pienentänyt liikevoittoa. Lopulta yhtiö päätyi suurempaa vahinkoa välttääkseen tuomaan omat Gillette Stainless -teränsä markkinoille elokuussa 1963, noin vuosi Wilkinsonin jälkeen. Gilletten osuus maailmanlaajuisista kaksipuolisten partaterien markkinoista tippui tapauksen johdosta 90 %:sta 70 %:iin.


title: Gillette

text: Kaksi vuotta Gillette Stainless -terien julkaisun jälkeen yhtiö toi markkinoille paremmasta terässeoksesta valmistetun ja kestävämpää pinnoittetta käyttävän Super Stainless -partaterän. Terä tunnettiin Euroopassa nimellä Super Silver. Samana vuonna yhtiö julkaisi myös Techmatic-partahöylän, jonka rullaksi muotoiltua terää kelattiin käytettäväksi sitä mukaa kun terä tylstyi.


title: Gillette

text: Super Blue -terien menestys oli yhtiölle käännekohta jonka aikana kemiasta tuli Gillettelle yhtä tärkeä osa terien valmistusta kuin metallurgiasta. Terien pinnoitus oli Gilletten yhdysvaltalaisten ja britannialaisten tutkijoiden yhteistyön tulos. Wilkinson-jupakan seurauksena tuolloinen Gilletten hallituksen puheenjohtaja Carl Gilbert lisäsi yhtiön tutkimus- ja tuotekehitysbudjettia, rakennutti uuden tutkimuskeskuksen Rockvilleen Marylandin osavaltiossa ja rohkaisi Britannian tutkimustoiminnan laajentamista.


title: Gillette

text: Gilletten ensimmäisen kaksiteräisen höylän kehitys alkoi yhtiön Englannin laboratoriossa Readingissa vuonna 1964. Tuolloin uusi työntekijä Norman C. Welsh teki kokeita kahta terää käyttävillä partahöylillä ja löysi ilmiön jota hän kutsui hystereesiksi: terän kohdatessa partakarvan se venytti karvaa ulos karvatupesta ennen leikkaamista ja mikäli toinen terä ehti karvan kohdalle tarpeeksi nopeasti, se kykeni leikkaamaan sen vieläkin lyhyemmäksi ennen sen vetäytymistä takaisin tuppeen. Welsh kollegoineen työskenteli lähes yksinomaan Atra-nimisen kaksiteräisen höylän parissa kuuden vuoden ajan. Atra-höylässä oli kaksi vastatusten sijoitettua terää jotka leikkasivat partakarvoja ajajan liikuttaessa höylää ihollaan jynssäävin liikkein ylös ja alas.


title: Gillette

text: Atra oli useissa kuluttajatesteissä osoittautunut tuolloisia partahöyliä – kuten Techmaticia – paremmaksi, mutta yhtiön markkinointipäälliköiden huolena oli että kuluttajat vieroksuisuvat uuden parranajotavan oppimista. Vaikka pakkaus- ja tuotantokalusto oli jo lähes valmis Atran massatuotantoa varten, yhtiö päätti vuoden 1970 puolivälissä suunnata resurssinsa Atran varjoon jääneen partahöyläprojektin kehittämiseen. Rex-niminen höylä ajoi parran perinteisin parranajoliikkein ja käytti hyväkseen kahta terää ja hystereesiä aivan yhtä hyvin kuin Atra. Projektilla tosin oli useita ratkaisemattomia suunnitteluongelmia liittyen sekä itse tuotteeseen että sen valmistamiseen. Bostonin Warren Nissen teki tuotesuunnittelun, Readingin Ted Pomfret selvitti terien sijoittelugeometrian ja Bostonin Frank Dorion korjasi höylän kokeellisia versioita piinanneet tukkeutumisongelmat. Pomfret myös matkusti Bostoniin useita kertoja auttamaan tuotantokaluston suunnittelussa. Rex-projekti onnistui, Atra hylättiin ja Gillette toi markkinoille Trac II:ksi nimetyn ensimmäisen kaksiteräisiä teräkasetteja käyttävän partahöylänsä syksyllä 1971. Trac II valtasi suurimman osan kalliimpien partahöylien markkinoista ja päihitti Wilkinson Swordin joitain kuukausia aikaisemmin Yhdysvalloissa julkaiseman yksiteräisiä teräkasetteja käyttävän partahöylän.


title: Gillette

text: Vuonna 1974 ranskalainen Société Bic SA toi markkinoille maailman ensimmäisen kertakäyttöisen partahöylän. Höylä julkaistiin ensin Kreikassa missä se myi hyvin, minkä jälkeen se tuotiin markkinoille Italiassa ja useissa muissa Euroopan maissa. Gillette kiirehti suunnittelemaan omaa kertakäyttöhöylänsä ennen kuin Bic ehtisi tuomaan tuotteensa Yhdysvaltain markkinoille. Yhtiö suunnitteli Bicin kaltaisen yksiteräisen höylän joka kuitenkin hylättiin pian; yhtiö päätyi kaksiteräiseen höylään joka oli käytännössä siniseen muovikahvaan valettu Trac II -teräkasetti. Gillette julkaisi kilpailevan kertakäyttöhöylänsä Yhdysvalloissa vuonna 1976 nimellä Good News, noin vuosi ennen Bicin saapumista maahan, ja onnistui saavuttamaan kotimaan markkinajohtajuuden ja pitämään sen Bicin ja muiden kilpailijoiden tuotteiden saapuessa markkinoille. Good News julkaistiin Euroopassa useilla eri nimillä ja saavutti yhtäläisen ja jopa suuremman suosion kuin Bicin höylä. Gillette toi höylän nopeasti markkinoille muillakin tärkeillä markkina-alueilla joihin Bic ei ollut ehtinyt laajentua, kuten Latinalaisessa Amerikassa jossa höylä tunnettiin nimellä Prestobarba. Yhtiö käytti Latinalaisessa Amerikassa hyväkseen ns. kannibalisointistrategiaa tuomalla kertakäyttöhöylänsä markkinoille useassa markkinasegmentissä: laajalti mainostetun Prestobarban rinnalla sama höylä tuotiin markkinoille eri nimillä – mm. Permasharp Meksikossa ja Probak Brasiliassa – ja ne hinnoiteltiin vähintään 10-15 prosenttia Prestobarbaa alemmaksi. Halvemmat höylät eriytettiin sinisestä Prestobarbasta myös valmistamalla ne keltaisesta muovista, minkä lisäksi niitä ei mainostettu. Strategia toimi ja myöhemmät markkinatulokkaat eivät onnistuneet saamaan suurta jalansijaa. Strategian osoittauduttua toimivaksi Gilletten tytäryhtiöt Venäjällä, Puolassa ja useilla Aasian ja Lähi-idän markkina-alueilla ryhtyivät käyttämään samaa strategiaa.


title: Gillette

text: Vaikka Gillette onnistui säilyttämään markkinajohtajuutensa Biciä ja muita kilpailijoita vastaan, kertakäyttöhöylien suuri suosio, niiden teräkasetteja kalliimmat valmistuskustannukset ja hintakilpailu pienensivät yhtiön liikevoittoja. Vuoteen 1980 mennessä kertakäyttöhöylien osuus maailmanmarkkinoista oli noussut 22-27 prosenttiin. John W. Symons otti asiakseen suunnanmuutoksen ajamisen noustuaan Gilletten Euroopan liiketoimintayksikön johtajaksi vuonna 1983. Symonsin mukaan ongelma ei ollut yhtiön markkinaosuus – Euroopassa 70 prosenttia kokonaismarkkinoista, mikä oli parempi kuin Yhdysvalloissa – vaan sen keskittyminen kertakäyttöhöylämarkkinoilla kilpailemiseen parempaa voittoa tuottavien teräkasettihöylien kustannuksella. Symons vähensi kertakäyttöhöylien markkinointibudjettia Euroopassa ja värväsi mainostoimisto BBDO:n Lontoon toimiston laatimaan mainoskampanjan joka saisi miehet tuntemaan parhaan mahdollisen ajokokemuksen ja -tuloksen saamisen tärkeäksi ja miehekkääksi. Uusi markkinointistrategia yhdistettynä kulujen vähentämiseen ja tuotannon keskittämiseen käänsi Euroopan liikevoiton nousuun. Euroopan alue tuotti 96 miljoonaa dollaria liikevoittoa vuonna 1985, kun kaksi vuotta aiemmin luku oli ollut 77 miljoonaa.


title: Gillette

text: Vuonna 1980 Gillette toi markkinoille Atra-nimisen kaksiteräisen partahöylän jossa oli kääntyvä pää. Atra nousi ensimmäisenä vuotenaan markkinajohtajaksi Yhdysvalloissa ja ajan mittaan myös Euroopassa. Atra tunnettiin Euroopassa nimellä Contour.Vuonna 2003 Gilletteä syytettiin ylihinnoittelusta investointipankki Morgan Stanleyn julkaistua raportin, jonka mukaan Gillette oli ennen Mach3-partahöylänsä julkaisua vuonna 1998 nostanut vanhojen Sensor ja Sensor Excel -tuotteidensa hintoja noin prosentilla per vuosi. Mach3:n julkaisun jälkeen hinnat olivat raportin mukaan nousseet noin kuusi prosenttia per vuosi, mikä oli lähes kaksi kertaa inflaation verran. Gillette kiisti nostaneensa hintoja inflaatiota enemmän ja puolusti hinnoitteluaan sillä, että yhtiö oli käyttänyt 10 vuotta ja 750 miljoonaa Yhdysvaltain dollaria Mach3:n kehittämiseen ja kahden tehtaan tuotantokalustoihin.


title: Gillette

text: Vuonna 2005 Gilletten tuolloinen kilpailija Schick toi Connecticutin piirioikeuteen siviilikanteen, jossa se syytti Gilletteä valheellisten väittämien esittämisestä M3Power-partahöylänsä mainonnassa. Oikeus totesi Gilletten TV-mainoksessa näytetyn animaation jossa paristokäyttöisen partahöylän värähtelyt saavat partakarvat suoristumaan olevan harhaanjohtava ja epätosi. Oikeus käsitteli myös mainoksessa esitettyä väitettä siitä, että värähtelyt saavat partakarvat ulkonemaan ihosta, mutta kummankaan yhtiön oikeudelle esittämät tutkimukset ja asiantuntijalausunnot eivät olleet riittäviä näyttämään väitteen olevan epätosi. Todisteiden puutteesta huolimatta oikeus kuitenkin totesi väitteen olevan kyseenalainen. Gilletteä vastaan nostettiin samoja mainosväittämiä koskeva, sekä Yhdysvalloissa että Kanadassa nostetuista syytteistä koostuva ryhmäkanne, jonka yhtiö sopi vuonna 2010.